Newsmax Adria – novi projekat United Media – Centar za razvoj lokalnih medija\nUnited Media, vodeća medijska kompanija u jugoistočnoj Evropi, pokreće produkciju novog informativnog programa Newsmax Adria koji će do kraja godine prerasti u poseban televizijski kanal sa centrima u Srbiji, Bosni i Hercegovini i Hrvatskoj.\nNakon N1 i Nove, koji su se svojim informativnim programom već pozicionirali kao uspešni regionalni brendovi, imamo priliku da na prostoru Adria regije predstavimo projekat koji nastaje u partnerstvu sa američkom medijskom imperijom Newsmax, čiji osnivač i direktor je novinar Kristofer Rudi. Verujemo da će nova televizija brzo osvojiti građane svojom ponudom i kvalitetom, navedeno je u saopštenju United medie.\nGledaoci u Srbiji i Bosni i Hercegovini prvi će imati priliku da se upoznaju sa programom Newsmax Adria kroz dve emisije koje će se emitovati od 22. juna: „Pregled dana“ koji će se prikazivati na kanalu NOVA S u Srbiji i večernji Dnevnik koji će se emitovati na NOVA BH u Bosni i Hercegovini.\nDirektor vesti i programa Newsmax Adria u Srbiji biće dugogodišnji novinar i urednik Slobodan Georgiev, a timu su se pridružili i brojni iskusni televizijski reporteri. Prvu emisiju iz produkcije Newsmax Adria „Pregled dana“ vodiće dobro poznata TV lica Jelena Obućina i Goran Dimitrijević koji će ovom formatu dati svoj autorski pečat.\n„Pregled dana“ obogatiće ponudu informativnog programa na televiziji Nova S pa će, uz Dnevnik N1, gledaoci svakog dana u 20h imati priliku da pogledaju i izbor važnih događaja smeštenih u kontekst društveno-političkih dešavanja, a koji priprema ekipa Newsmax Adria.\n„Izuzetno smo zadovoljni zbog partnerstva sa kompanijom United Media i stvaranja Newsmax Adria koji će ljudima na Balkanu pružiti važne vesti i analize kako bi unapredili njihove živote, istovremeno trudeći se da svet učinimo boljim, sigurnijim mestom. United Media je jedna od najuglednijih medijskih kompanija u Evropi i privilegovani smo da sa njima radimo na ovom važnom poduhvatu“, ističe CEO kompanije Newsmax Media Kristofer Rudi.\n„Počastvovani smo što nas je vodeća medijska kuća iz SAD prepoznala kao ekskluzivnog partnera za Balkan. Newsmax Adria doneće novi pristup na medijsku scenu regiona, koji će biti fokusiran na pojedinca, na njegov život, dobrobit i blagostanje. Verujemo da će građani u budućem regionalnom brendu Newsmax Adria prepoznati kvalitet i pokloniti nam svoje poverenje kao što je to slučaj kod stanovnika SAD gde je Newsmax TV proglašen za najbrže rastući kablovski kanal, prisutan u čak 70 miliona domova“, izjavila je izvršna direktorka United Media Aleksandra Subotić.\nTelevizija Newsmax Adria će do kraja godine, u saradnji sa partnerom Newsmax TV, početi sa emitovanjem njihovih prepoznatljivih formata i građanima ponuditi nove hard talk emisije, emisije o biznisu i ekonomiji, ali i brojne dokumentarne filmove. Gledaoci će ekskluzivno moći da prate sve o bitnim dešavanjima u Americi, ali i analize i intervjue kolega sa Newsmax TV iz SAD.\nPod okriljem United Media kompanije posluje više od 30 televizija koje emituju informativni, sportski, zabavni, filmski i dečji program. Kompanija takođe investira i u produkciju zabavnih sadržaja kao i televizijskih serija.\nUnited Media čvrsto veruje da je kvalitet jedini način da se ostvari dugoročna pozicija lidera na tržištu i zato nastavljamo da ulažemo kako u postojeće tako i u nove sadržaje.\nNewsmax Media je emiter i vlasnik digitalnih medija sa sedištem u Njujorku i Floridi. Newsmax TV, kablovski informativni kanal ove kompanije koji emituje program 24 sata dnevno, prisutan je u više od 70 miliona domova u Americi i izveštava o glavnim vestima iz Vašingtona, Njujorka i prestonica širom sveta.\nMuke Srbije sa slobodom novinara, medija, Evropom, ostatkom sveta i samom sobom


Otvorena pljačka poreskih obveznika - koncesija Aerodroma „Nikola Tesla“ | Novosti | Pokret slobodnih građana\nSvega toga je vladajuća klika spremna da se odrekne na 25 godina i to za samo 501 milion € obećanih i neizvesnih sredstava. U igri brojki kojoj aktuelni vlastodržac prečesto i maliciozno pribegava, ova cifra može građanima da izgleda grandiozno i impozantno. Međutim, nije potrebno posedovati vanredan matematički talenat da bi se došlo do zaključka da je 30 miliona eura pomnoženo sa 25 godina koliko iznosi koncesioni period jednako cifri od oko 750 miliona €, što čak za trećinu premašuje naknadu koju bi francuska kompanija trebalo da isplati. O naknadi koju bi francuska kompanija trebalo da isplati na ime investicionog ulaganja ne treba mnogo trošiti reči, jer prostora za infrastrukturna ulaganja u svrhu proširenja kapaciteta usled urbanističkih i pravnih ograničenja jednostavno nema. Ne treba smetnuti sa uma ni činjenicu da se avio-saobraćaj i avio-industrija razvijaju enormnom brzinom i dinamikom, što ukazuje da bi trebalo očekivati i povećanje obima avio-saobraćaja kako na globalnom, tako i na regionalnom nivou, što bi bez sumnje dodatno povećalo profit Aerodroma. Prateći povećanje broja putnika: 2024 - 7,9 miliona, 2030 - 10 miliona i 2042 - 15 miliona, finansijska projekcija aerodroma „Nikola Tesla“ za 25 godina koncesije govori da bi dobit za tih 25 godina bila ukupno oko 1,95 milijardi €, čega se aktuelna kamarila jednim potezom penkala odrekla.\nProfitabilnost se, kako je već napomenuto, može povećati i proširenjem postojećih i izgradnjom novih infrastrukturnih kapaciteta, ali se onda nužno nameće pitanje, da li je u taj poduhvat mogao da investira i sam Aerodrom (odnosno država) koji očigledno poseduje ta finansijska sredstva?\nMi mislimo da je mogao i stoga ukazujemo građanima Republike Srbije da se iza davanja Aerodroma u koncesiju krije još jedna u nizu prevara koju je Aleksandar Vučić sa svojom nestručnom, ali zato halapljivom kamarilom spremila svom narodu.\nČini se da je potpuno neopaženo prošao i podatak da je 340 od 580 zaposlenih u Air Serbia Ground Service-u prebačeno na Aerodrom Beograd, što je suprotno uobičajenim vazduhoplovnim standardima. To pre svega znači da će u budućem periodu Air Serbia plaćati Aerodromu troškove Ground servisa, pa bi u narednih 25 godina taj novac završavao na računima francuske kompanije „Vinci Airports“. PSG upozorava i na poslovnu politiku francuske kompanije kada je reč o zapošljavanju i radnim mestima. Naime, u 2016. godini „Vinci Airports“ je na 35 aerodroma koje je imao u koncesiji u proseku zapošljavao oko 125 radnika na milion putnika. Ako se taj broj primeni na promet aerodroma „Nikola Tesla“ koji je u 2016. godini iznosio oko 5 miliona putnika, dolazimo do podatka da bi po kriterijumima „Vinci Airports-a“ za taj promet putnika bilo dovoljno 625 zaposlenih. To znači i da vlast sprema veliko kolektivno otpuštanje od oko 1500 radnika, budući da je na Aerodromu trenutno zaposleno oko 2000 radnika. Uzimajući u obzir opštu situaciju u vezi sa zapošljavanjem i radnim odnosima, izražavamo veliku zabrinutost i sumnju da će kolektivna otpuštanja biti praćena adekvatnim programima koje propisuje Zakon o radu i da će time u velikoj meri biti nastavljeno ugrožavanje socijalnog i ekonomskog poretka naše države.\nNajzad, treba posebno istaći da se politika PSG-a ne protivi koncesiji kao takvoj i kao načinu da se unapredi srpska privreda, ali samo onda kada je politički i ekonomski opravdana i samo onda kada joj prethode stručne, ozbiljne i nezavisne studije izvodljivosti i procene.\nRepublika Srbija koja se odriče svog strateškog resursa na 25 godina, mora da zna zbog čega to čini i sa kojim ciljem. Ono što smo do sada mogli čuti od predstavnika aktuelne vlasti, jeste da je cilj koncesije već ispunjen time što je obezbeđen 501 milion € na ime naknade koju plaća koncesionar. Ta cifra je, kako smo pokazali, premala, a i pored toga, ona neće biti utrošena u razvojne i investicione svrhe, već u vraćanje dugova koje je ova vlast u proteklih 5 godina stavila na teret svih građana Republike Srbije.\nPSG nastavlja da se bori za svakog građanina bez obzira na njegovo političko opredeljenje i za svaki pojedinačni interes Republike Srbije, te će sa tim u vezi, najšira javnost uskoro biti obaveštena o konkretnim merama i aktivnostima koje će PSG organizovati u cilju sprečavanja ove očigledne izdaje srpskog interesa.


Ismijao je djevojku lažirajući da je prikovao prst: Njena reakcija postala hit (VIDEO) - PORTAL REVIJE FOKUS\nIsmijao je djevojku lažirajući da je prikovao prst: Njena reakcija postala hit (VIDEO)\nPrvo je sve pripremio da izgleda kao da mu je prikovan prst za dasku. Malo je nakapao neke tečnosti da sve izgleda uvjerljivije. Zatim je bolnim glasom pozvao suprugu da uzme kliješta i pomogne mu da se “oslobodi”\nJedan korisnik Twittera podijelio je video koji je uskoro postao pravi hit, i to zbog reakcije njegove djevojke.\nOn je odlučio da prevari suprugu i iscenira da se povrijedio radeći u garaži.\nPrvo je sve pripremio da izgleda kao da mu je prikovan prst za dasku. Malo je nakapao neke tečnosti da sve izgleda uvjerljivije. Zatim je, prenosi Radiosarajevo.ba, bolnim glasom pozvao djevojku da uzme kliješta i pomogne mu da se “oslobodi”.\nOna je, izbezumljena, pokušavala da pronađe način način kako da mu pomogne, a on joj je objašnjavao. Da sve bude smješnije, pokazivao joj je kako da mu pomogne baš onim prstom koji je bio “prikovan”.\nNjoj je trebalo nekoliko trenutaka da shvati šta je uradio. Po svemu sudeći, nije joj bilo nimalo smiješno, ali je nasmijala mnoge.\nPrethodna priča Kriminalci i biznismeni – estradni vladari iz sjenke\nSledeća priča UAE će biti treća arapska zemlja koja priznaje Izrael (VIDEO)\nOsnivač i finansijer Oslobodilačke vojske Kosova želi da gradi hidroelektrane u Plavu\ndrdrago\tMarch 14, 2018


Grci sa Krfa u poseti Nišu povodom obeležavanja 100 godina Velikog rata - JUGPRESS\nGrci sa Krfa u poseti Nišu povodom obeležavanja 100 godina Velikog rata\nPovodom obeležavanja stogodišnjice od završetka Velikog rata danas su gosti Niša članovi udruženja Grčko-Srpskog prijateljstva”Agios Mateos” sa ostrva Krf.\nZa njih je u Gradskoj kući priređen prijem na kome im je gradska većnica za kulturu Jelena Mitrovski poželela dobrodošlicu.\n“ Grčku I Srbiju vežu neraskidive veze pune poštovanja I bratske ljubavi koje treba negovati na svaki način da bi dugo trajale “ rekla je Mitrovski koja je podsetila na događaje iz “Prvog svetskog rata I tragediju koja je zadesila srpski narod kao I pomoć I gostoprimstvo ljudi sa Krfa koji su prigrlili srpsku vojsku “ O odnosu srpskog I grčkog prijateljstva svedoći I postojanje srpske kuće na Krfu u kome se nalazi muzej “Srbi na Krfu od 1916. -1918.godine .\nGradska većnica Jelena Mitrovski zahvalila se predstavnicima Udruženja grčkih potomaka iz Niša koji svake godine organizuju pokloničko putovanje na Krf kako bi se poklonili senima srpskih ratnika I kako je rekla Mitrovski na taj način “ podižu nivo tradicije I poštovanja ova dva naroda.\n“ Mnogo je stvari koje vezuju grčki I srpski narod. Spaja nas istorija, vera, veže nas podatak da smo poslednjih 700 godina prijatelji. Posebno nas vežu poslednjih 100 godina koliko je narod sa Krfa uz srpski narod. Srbi su nazvali Krf ostrvom spasa. Za nas je Srbija druga naša domovina “ rekao je Kostas Andreotis , član Društva grčko- srpskog prijateljstva sa Krfa.\n“ Ovo udrženje zvanično postoji od 2014. godine. Grčko srpsko prijateljstvo širi taj pozitivni nacionalizam , što grčki što srpski. Bavimo se time da našu decu nadahnemo pozitivnim srpskim I grčkim nacionalizmom, da životu znaš ko si, šta si I da ceni to. Večeras će se u niškom Domu vojske pokazati deo te grčke, krfske ljubavi koje možete osetiti I ovde, ali najveći je doživljaj kada to doživite na Krfu. i Željko Popović predsednik Krfskog društva grčko – srpskog prijateljstva koje se nalazi na Krfu.\nU Domu vojske u Nišu večeras će biti održan zajednički koncert folklornog ansambla Centra za tradicionalnu kulturu i duhovnost “Vuk Stefanović Karadžić” iz Niša, gostujućeg ansambla udruženja grčko-srpskog prijateljstva “Agios Mateos” iz istoimenog mesta na ostrvu Krf i hora “Učiteljska lira” iz Niša. Organizator koncerta je Udruženje grčkih potomaka „Grčka svetlost“ iz Niša, uz saradnju gradskih udruženja koja neguju slobodarske tradicije\nPoštovanje…drago mi je da postoji udruženje grcko srpsko prijateljstvo na Krfu…pošto nikada nisam bio u grčkoj a voleo bih ..pošto sam učio sam grcki jezik ..da li postoji neka šansa za neki posao u grčkoj na 3 meseca ili 2 meseca da poboljsam moj grcki jezik…hvala i pozdrav dragoj Grčkoj i grčkom narodu..zivko stankovic


Bersi je, pored ostalih velikih dešavanja, bio domaćin svetskih šampionata u rukometu u obe konkurencije, svetskog prvenstva u stonom-tenisu 2003, prvenstva Evrope u gimnastici 2000, redovno se u njemu održava teniski Masters, a predstojeći F4 Evrolige biće treći po redu u ovom sportskom zdanju.\nNo, priču o košarci i Bersiju započećemo jednim drugim podsećanjem, i to zbog reprezentacije. Posle titule evropskog i svetskog prvaka, očekivalo se da će četa Željka Obradovića u Parizu 1999. ponovo do trona na kontinentalnom prvenstvu. Uostalom, imena igrača kao što su Vlade Divac, Dejan Bodiroga, Predrag Stojaković, Predrag Danilović, Dragan Tarlać, Dejan Tomašević, Saša Obradović, Milan Gurović, Nikola Lončar, Milenko Topić, Vlado Šćepanović i Dragan Lukovski bila su dovoljna da se u Bersiju priželjkuje novo zlato. Ipak, „plave“ su u polufinalu zaustavili Italijani (71:62) koji su potom pobedili Špance u borbi za trofej. Tadašnjoj reprezentaciji SR Jugoslavije u Bersiju je pripala bronza, pobedom nad Francuzima od 74:62.\nKada je elitnom klupskom nadmetanju u košarci reč, ova dvorana je najpre ugostila najbolja četiri tima 1991. godine. Barselona je sa Božidarom Maljkovićem važila za najvećeg kandidata da prekine dominaciju Jugoplastike, no pobeda nad Makabijem u polufinalu nije bila dovoljan zamajac da se u finalu savladaju Splićani. Uz 13 poena Zorana Savića, što je bio najbolji košgeterski učinak u završnoj borbi za tron, tadašnji Pop 84 je savladao Barsu sa 70:65 i po treći put u nizu postao prvak Evrope.\nPet godina kasnije, Bersi je ponovo bio koban po Barsu. Katalonci su u polufinalu savladali Real na čijoj je klupi bio Željko Obradović, a onda je Maljković osetio slast slavlja u pariskoj dvorani jer je Panatinaikos doveo do trijumfa u finalu od 67:66. Bilo je to tek treći Fajnal for Evrolige koji na terenu nije imao ni jednog našeg košarkaša, ali su Srbi, kao treneri, i ovoga puta bili među glavnim akterima.\nA naši sportisti nisu samo u košarci bili akteri dešavanja u Bersiju. Nenad Zimonjić je u ovom zdanju dva puta dolazio do finala u igri parova pre nego što je prošle godine sa Danijelom Nestorom podigao trofej. Isto je učinio i Novak Đoković, koji je posle pobede nad Rafaelom Nadalom u finalu savladao domaćeg tenisera Gaela Monfisa u tri seta.\nKošarkaški spektakl u Bersiju\nBersi - višenamenska dvorana\nLet Marata Safina na šljaci u Bersiju\nNadmetanja u moto-krosu u Bersiju\nKoncert AC/DC u hali Bersi\nUmetničko klizanje u pariskoj dvorani Bersi\nNole kao Zoro u Bersiju\nZimonjić i Nestor proslavljaju prošlogodišnju titulu na pariskom Mastersu\nNovak Đoković podiže u Bersiju trofej namenjen pobedniku turnira Masters serije u Parizu


Vesti online / Srpski informativni portal / HoTS: velike promene heroja i novine na PTR serveru\nPored njih, dodato je banovanje heroja pred početak draftovanja u Ranked modu, više ne morate biti 30. nivo da biste igrali ranked ali ćete morati da imate barem 14 heroja petog nivoa da biste pristupili ovom delu igre. Dodate su i nove grafike za neke elemente interfejsa, kao i ”death recap” tojest notifikacije sa strane koje vam pokazuju koji heroji su vas najviše oštetili u trenutku pogibije.\nNajveće promene dolaze u rebalansu ne tako malog broja heroja:\nIllidanu je povećana linija zdravlja, regeneracija i brzina napada. Na prvom nivou ima novi talent koji mu pasivno pojačava napade, a na 16. nivou ima opciju da svaki četvrti napad na istog protivnika uradi dodatnu štetu u visini 6% maksimalnog healtha te mete. Pored svega ovoga uklonjen mu je veliki broj talenata, a neki su prebačeni na druge nivoe tako da ćete morati da pravite nove buildove sa njim.\nTychus je takođe dobio veći health, regeneraciju i talente sa pasivno povećavanje napada. Minigun (D) više nema ubrzavanje već odmah puca jednakom brzinom, Frag grenade (W) na 16. nivou može da udara heroje za 5% njihovog zdravlja, a Run and Gun (E) se više ne nadovezuje na minigun ali ima veći broj novih talenata koji ga unapređuju. Njegov Heroic, Drakken Laser Drill, ima dodatnih 4% više zdravlja po nivou i za 10% veći domet što bi trebalo da ga učini korisnijim.\nGazlowe je izgubio neke talente, ali na 20. nivou može sam da generiše scrap. Takođe, njegovi tureti imaju povećan domet i smanjena mu je cena za bombe, dok Death Lazor već na 7. nivou može da ima duplo brže punjenje pre pucanja.\nSylvanas je poslednji heroj koji je pretrpeo veće izmene, ali po pitanju štete koju nanosi. Njeni osnovni napadi i Withering Fire (Q) su pojačani, kao i bonus koji dobija kroz Remorseless talenat. Na 7. nivou ima novi talenat Posession kojim protivničkog miniona (koji nije katapult) okreće na svoju stranu. Umesto toga, kao novi Heroic je Mind Control kojim na 2.5 sekunde preuzima kontrolu nad kretanjem protivničkog heroja.\nVelike promene, na bolje. Koliko će uticati na metu, videćemo kada se najverovatnije već sledeće nedelje pojave i na ”regularnom” serveru.\nOpširnije pročitajte na www.klanrur.rs.


Odložen festival duvan čvaraka u Valjevu\nFestival duvan čvaraka u Valjevu nije održan danas, iako je njegov osnivač Slaven Batočanin pre dva dana najavio da će manifestaciju organizovati uprkos zabrani zbog pandemije korona virusa, makar on platio kaznu ili otišao u zatvor.\nBatočanin se, međutim, predomislio, jer mu je policija uručila rešenje sanitarne inspekcije o zabrani skupa.\nUručeno mu je i obaveštenje Policijske uprave u Valjevu, da održavanje skupa “Spravljanje duvan čvaraka” nije blagovremeno prijavio. Naime, u prijavi koju je podneo 6. oktobra navedeno je da je početak manifestacije 10. oktobar, a po zakonu ona mora da bude podneta najkasnije pet dana pre održavanja skupa.\n– Bio sam spreman da organizujem jubilarni 15. Festival duvan čvaraka po svaku cenu, ali sam posle razgovora sa mesarima ipak odustao od te namere – kaže Slaven Batočanin. – Nisam hteo da mesare izlažem eventualnim neprijatnostima, da ih neko kažnjava i hapsi. Razmišljao sam da na obali Kolubare sam pravim čvarke, ali sam i od toga odustao, jer ne želim da me policija odatle na silu iznosi. Odlučio sam da “Čvarkijade” ove godine ne bude, čak ni sa minimalnim brojem učesnika i posetilaca, kako ne bi došlo do zaraze, jer znam da bi svu krivicu za to na mene svalili.\nBatočanin ističe da će razgovarati sa gradonačelnikom Valjeva Lazarom Gojkovićem o produžetku ugovora za podršku lokalne samouprave održavanju ove manifestacije koja će, očekuje, biti održana kada se epidemiološka situacija stabilizuje. Nada se da će to biti ove godine, kako bi jubilarna “Čvarkijada” bila obeležena.\n– Nadaleko poznatu i veoma popularnu “Čvarkijadu”, koju sam zaštitio kao autorsko delo, ustupio sam gradu, da bude manifestacija Valjeva – kaže Batočanin. – Prema ugovoru koji ističe 11. oktobra, grad Valjevo mi, kao vlasniku autorskih prava, godišnje plaća 400.000 dinara. Ta prava grad mi plaća poslednje tri godine.\nGrad Valjevo je zbog pandemije korona virusa tokom vanredne situacije, koja je na snazi, zabranio održavanje svih manifestacija i sportskih događaja, te je zbog toga lokalna samouprava odustala od organizacije Festivala duvan čvaraka. Posle najave Slavena Batočanina, da će “Čvarkijadu” održati, Štab za vanredne situacije grada Valjeva je doneo naredbu o odlaganju svih manifestacija, sa naglaskom na Festival duvan čvaraka, do povoljnije epidemiološke situacije.\nTags: Čvarkijada, Duvan Čvarci, Festival Duvan Cvaraka, Slaven Batočanin, valjevo


Da ekipa Denver Nagetsa nije ista sa Nikolom Jokićem na parketu i bez njega, potvrđuju i partije ovog NBA tima otkako je naš reprezentativac povredio kuk. Jokić bi za koji dan trebalo da se vrati takmičarskim nastupima, a u međuvremenu navijači kluba čiji je član - prilično očajavaju.\nNikola Jokić pre pet dana, kada je povredio kuk na meču sa Feniksom\nDenver je pred svojom publikom doživeo bolnu lekciju u susretu sa Memfisom, na kraju je bilo 99:119 za razigrane "grizlije" koji su već sredinom prve deonice zagospodarili parketom, izgradivši pre kraja susreta i 25 poena prednosti.\nJusuf Nurkić i Mark Gasol\nU reketu je naročito dominirao Mark Gasol, sa 24 poena, ali sa mladim Nagetsima poigravao se i legendarni Vins Karter (14 poena, šest asistencija, pet skokva), pa i Zek Rendolf, strelac 14 poena. Otuda i uzdasi navijača Denvera.\n"Tako smo loši bez Jokića", poručio je jedan.\n"Možemo li, nekako, da ubacimo Jokića? Osećam se mnogo bezbednije sa njim", naveo je drugi.\n"Ovaj tim izgleda tako izgubljeno bez Jokića", napisao je na Tviteru treći.\n"Probudite me kada se Jokić vrati", poručio je četvrti.\nA čak su i novinari koji prate Denver Nagetse bili prilično frustrirani ovakvim izdanjem te ekipe bez našeg 21-godišnjek košarkaša:\n"Nije Ol-star? Imajući u vidu koliko su očajno Nagetsi bez Nikole Jokić aizgledali u porazu od Memfisa kod kuće, možda on zaslužuje MVP glasove", poručio je jedan od novinara koji prate NBA ekipu iz Denvera.\nUprava Denvera otpušta igrača koji najviše hvali Jokića


Midea MA-09N1D0 DC inverter 9000 btu Eko Gas R410A inverter klima uređaj cena, cene Srbija, prodaja Beograd Novi Sad Niš\nMidea MA-09N1D0 DC inverter 9000 btu Eko Gas R410A inverter klima uređaj cene\ncena od 42.490,00 do 47.900,00 din | prodavnica (2)\nTrenutno nemamo slike za Midea MA-09N1D0 DC inverter 9000 btu Eko Gas R410A\nEPonuda nije internet prodavnica već Vam omogućava da brzo i lako nađete Midea MA-09N1D0 DC inverter 9000 btu Eko Gas R410A inverter klima uređaj po najjeftinijoj ceni. Naš cilj je da kupci budu što bolje informisani o ponudi Midea inverter klima uređaj MA-09N1D0 DC inverter 9000 btu Eko Gas R410A na tržištu Srbije. Vrlo lako nalazite željeni proizvod za kategoriju Inverter klime cene, ne morate da lutate od sajta do sajta za Midea Inverter klime, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Midea MA-09N1D0 DC inverter 9000 btu Eko Gas R410A inverter klima uređaj sa PRODAVCEM. EPonuda ne može da garantuje potpunu tačnost specifikacije i slika za Midea MA-09N1D0 DC inverter 9000 btu Eko Gas R410A inverter klima uređaj. Pre kupovine, podatke za Midea inverter klima uređaj MA-09N1D0 DC inverter 9000 btu Eko Gas R410A proverite na sajtu PROIZVOĐAČA.


ABA LIGA, KOŠARKA 16/10/2016\nRADONJIĆ: Moraćemo da uradimo puno dobrih stvari da bismo pobedili Krku\nTrener Crvene zvezde Dejan Radonjić rekao je danas da je svaka utakmica u Jadranskoj ligi važna i da će njegovi košarkaši morati mnogo toga da urade kako bi pobedili Krku u narednom kolu. “Svaki meč…\nKOŠARKA, REPREZENTACIJA 15/10/2016\nSRBIJA NA KROVU SVETA: Basketaši odrali Amere i uzeli zlato!\nBasketaši Srbije postali su prvaci sveta!. Naši zlatni momci su u velikom finalu savladali SAD sa 21:16. Junak trijumfa bio je Dušan Domović Bulut koij je pobednički koš postigao tri minuta pre kraja. Srbija je…\nABA LIGA, KOŠARKA 15/10/2016\nNOVI PORAZ: Cedevita bolja od Mege u Sremskoj Mitrovici\nKošarkaši Cedevite pobedili su večeras u Sremskoj Mitrovici ekipu Mega Leksa sa 85:82 (19:25, 21:19, 25:15, 20:23) u utakmici petog kola Jadranske lige. Cedevita je četvrta na tebeli regionalnog takmičenja sa tri pobede i dva…\nDŽIKIĆ: Važno limitirati Olimpijin broje poena u tranziciji\nTrener košarkaša Partizana Aleksandar Džikić rekao je danas da poštuje Olimpiju i dodao da će njegova ekipa u predstojećem meču u Jadranskoj ligi morati da limitira broj poena slovenačkog tima iz tranzicije. “Poštujemo svakog protivnika,…\nMAJSTORI: Basketaši Srbije u finalu Svetskog prvenstva\nReprezentacija Srbije u basketu 3×3 plasirala se u finale Svetskog prvenstva u kineskom Gvanžuu, pošto je u polufinalu, posle velike borbe, savladala selekciju Španije 17:13. Ranije danas, Srbija je u četvrtfinalu savladala Holandiju 22:10. Srpski…\nABA LIGA, KOŠARKA 14/10/2016\nPORAZ U BARU: Mornar bolji od FMP u petom kolu ABA lige\nKošarkaši FMP-a izgubili su večeras na gostovanju u Baru od Mornara sa 82:66, u petom kolu Jadranske lige. FMP i Mornar sada imaju po dve pobede i tri poraza. Najefikasniji u srpskom klubu bio je…\nEVROLIGA, KOŠARKA 13/10/2016\nZVEZDA ISPUSTILA POBEDU: Darušafaka slavila u prepunom Pioniru posle velikog preokreta\nKošarkaši Crvene Zvezde doživeli su poraz u prvom kolu Evrolige. Darušafaka je posle velikog preokreta slavila u prepunom Pioniru sa 73:70. Naš šampion je vodio tokom celog meča, ali su Turci u poslednjih dva minuta…\nEVROLIGA, KOŠARKA 12/10/2016\nRADONJIĆ: Darušafaka je favorit, ali možemo da ih iznenadimo\nTrener košarkaša Crvene zvezde Dejan Radonjić rekao je danas da ekipa u pozitivnom ambijentu dočekuje meč sa Darušafakom na startu Evrolige, u novom, kvalitetnijem formatu, ali istakao i da će iskustvo iz prethodnih sezona pomoći…\nABA LIGA, KOŠARKA 12/10/2016\nCRNO-BELI DOBILI NOVOG SPONZORA: Saradnja Partizana i “ViaTruckera”\nKošarkaški klub Partizan igraće protiv Budućnosti u sedmom kolu Jadranske lige 29. oktobra u Hali sportova “Ranko Žeravica”. Kako se navodi u današnjem saopštenju na sajtu crno-belih, zbog zauzetosti dvorane “Aleksandar Nikolić” utakmica Partizana i…\nEVROLIGA, KOŠARKA 11/10/2016\nKAPITEN ISPRED SVIH: Miloš Teodosić najbolji košarkaš Evrope!\nKapiten srpske reprezentacije Miloš Teodosić izabran je za najboljeg košarkaša Evrope! Ovakvu odluku je doneo specijalizovani košarkaši sajt “Eurohoops” na osnovu pet parametara: vrednost igrača, uloga igrača, vrednost tima, individualni potencijal i statistika. Posle Tea listu…


04/10/2020 | 09:12\nMađarska vlada i lekarska komora (MOK) složile su se da značajno podignu plate lekarima, kao znak zahvalnosti za dosadašnji rad, a u momentu kada se zemlja suočava sa daljim rastom slučajeva koronavirusa koji bi mogli da prenapregnu zdravstveni sistem.\nPredsednik Mađarske lekarske komore Đula Kinčeš kaže da je vlada prihvatila predlog raspona plata za lekare koji će dobiti duplu zaradu u odnosu na trenutnu.\nPovećanje plata u zdravstvu o kojem je Kinčešs govorio, trebalo bi da počne od januara i da u sistem bude implementirano tokom dve godine, da bi do 2023. godine plate dostigle nivo koji je dogovoren.\n“Naše bolnice će biti izložene velikim naporima idućih sedam-osam meseci”, rekao je Oraban u video objavi na Fejsbuku i dodao da se vakcina protiv kovida 19 ne očekuje pre druge polovine iduće godine.\n“Sada je pravo vreme za povećanje plata našim lekarima”, naglasio je Orban.


Da li će režim Aleksandra Vučića pasti, uprkos bujanju oružanih odreda\nHoće li otići kao Čaušesku?\nU vazduhu se oseća miris smrti. I pad Vučićevog režima. Ne samo njega, nego njegove vladavine, načina života, mišljenja, morala...Rumunski diktator Nikolae Čaušesku je pao kada je bio najjači. U danu kada je streljan, organizovao je miting podrške u Bukureštu, kojem je prisustvovalo oko dva miliona pristalica, koji su mu skandirali, podržavajući njegovu politiku. Uz njega je bila vojska, partijski odredi, zloglasna Sekuritatea...Ipak, centri moći su odlučili da Čaušesku mora da ode, i podrška podanika nije ga spasila. Ni neverovatno jaka tajna policija nije ga spasila. Da li je sada na redu i jedan od najozloglašenijih pljačkaša u novijoj istoriji, Aleksandar Vučić?\nLični režim Aleksandra Vučića je klinički mrtav. Ali, ova diktatorska lešina još uvek pokazuje znake agresivne samoodbrane. Sakuplja novac, steže obruč oko svih medija, angažuje dodatne snage svoje stranačke paravojske, pokušava da zadrži kontrolu nad bezbednosnim službama, zastrašuje građane vanrednim i "dramatičnim" konferencijama za novinare ne kojima najavljuje "nova hapšenja"...\nNa ovom mestu treba se setiti da je Vučić odmah, dolaskom na vlast 2012. godine, uspostavio potpunu kontrolu nad sektorom bezbednosti, koji od tada služi njemu lično. Uradio je to tako što je odmah ukinuo stari Zakon o osnovama uređenja službi bezbednosti, iz 2007. godine, kojim je bilo propisano da je šef kabineta Predsednika Republike istovremeno i sekretar Saveta za nacionalnu bezbednost - koji operativno koordinira radom službi bezbednosti, ukinut! Tačnije promenjen. Tako je Vučić omogućio sebi da lično-operativno koordinira službama bezbednosti.\nOd tada do danas, sa takvim mehanizmom u rukama, ovaj poludeli diktator vodio je besomučnu kampanju za svoju ličnu promociju ali i za šikaniranje i javnu kompromitaciju svih i svakoga ko mu se našao na putu. Danas je Vođa usamljen, izolovan i spolja i iznutra, a sa njim se više javno, ni po službenoj dužnosti, ne pojavljuje ni šef Misije Evropske unije u Srbiji, Majkl Devenport, koji je ranije u takvim prilikama bio obavezni dekor.\nSve diplomatske službe u Beogradu napravile su pravi "sanitarni koridor" oko Vučića i oni koji moraju (uglavnom niži činovnici), obavljaju samo najnužnije komunikacije sa njim.\nRaspoloženje u narodu je sve gore, pritisci režima na njih sve su veći. Serija masovnih otpuštanja, propadanja preduzeća koja su prošla kroz kriminalnu tranziciju, nasilje komunalnih službi, poreske politike, diktatura stranačkih bandi u lokalnim samoupravama...Sve su to faktori koji ukazuju na kraj naprednjačke diktature.\nIstovremeno, lični režim Aleksandra Vučića sprema svoju „poslednju liniju odbrane", budući da on nema drugog puta osim daljeg srljanja u nasilje. To je posebno vidljivo u glavnom gradu Beogradu, gde su građani svakodnevno izloženiji novim pretnjama zakonskim sankcijama ako se ne povinuju „merama reformi".\nPreko duboko kriminalizovanog gradonačelnika Siniše Malog i takozvanog gradskog menadžera Gorana Vesića, Vođa je odlučan da sprovede još jedan vid neverovatnog psihološkog pritiska na stanovnike Beograda. Naime, tek usvojenim Zakonom o stanovanju, koji predviđa da će u svih 14. 000 stambenih zgrada koje su pod "starateljstvom" grada, biti postavljeni takozvani upravnici zgrada koji će dobiti status službenih lica sa pečatom i spektrom neverovatnih ovlaštenja.\nU pomenutom zakonu piše da će grad, dakle, država, nametnuti takve "menadžere" u svakoj zgradi gde stanari "ne mogu da se dogovore" oko izbora "upravnika zgrade". Na ovaj način, stvorena je pretpostavka za nove građanske konflikte, od kojih će koristi imati samo režim na vlasti. Vučić računa da na ova mesta zaposli svoju stranačku vojsku, ali gore od toga je zakonsko ovlaštenje koje će ovi "menadžeri" moći da primene u praksi.\nU novom Zakonu o stanovanju piše jasno da će "upravnik zgrade" moći da doslovno zabode nos u svaki stan i u svačiji privatni život, da sazna o stanarima šta god mu padne na pamet i da ta saznanja dostavi svoji pretpostavljenim u određenom "komesarijatu" grada Beograda.\nČim je ovakav zakon usvojen, njime su već bila prekršena najosnovnija ljudska prava. Ali, bez obzira na to, određen je i rok od pola godine da ova odredba Zakona o stanovanju potpuno stupi na snagu, kako bi Vučićev režim nesmetano nastavio sa zastrašivanjam i nasiljem koje je obeležilo svaki dan njegove vladavine.\nIstovremeno, njegova stranačka falanga intenzivno popunjava brojno stanje u komunalnoj policiji, koja će u narednih dva meseca dobiti još 1.000 uniformisanih i nepoznati broj lica u civilu koja će se baviti "zavođenjem reda". U odredbama Nacrta zakona o izmenama i dopunama Zakona o komunalnoj policiji, spisak ovlaštenja ovih "crnokošuljaša", zastrašujući je.\nPod komandom Vučićevog režima, za potrebe grada Beograda, ali i drugih državnih institucija, javnih preduzeća i privatnih kompanija bliskih njemu, pod oružjem se nalazi oko 15.000 ljudi zaposlenih u takozvanom fizičko-tehničkom obezbeđenju (brojno stanje ove paravojske u Srbiji niko ne može da utvrdi, jer se procene o zaposlenima u FTO, kreću između 20 i 60 hiljada ljudi).\nTakođe, pod komandom Vučićevog režima, nalazi se i militantno krilo Srpske napredne stranke, koje je sastavljeno od primitivnih i vrlo agresivnih jurišnika, uličnih bukača i "pajser brigada", dovedenih iz Šešeljevog radikalskog gnezda.\nSve procene govore, da Vučić danas raspolaže sa kriminalizovanom parapolicijskom organizacijom koja nije manja od 30.000 ljudi, i to samo u Beogradu, te da je dve trećine njih dobro naoružano.\nReč je o jednom novom "narodnom frontu", koji ideološki nimalo ne liči na onaj stari komunistički Narodni front koji je bio brutalan i imao je ideološku podlogu, na koju se pozivao prilikom sprovođenje svih oblika nasilja nad nemoćnim građanstvom.\nVučićev "narodni front" nema nikakvu ideologiju. Njegova jedina funkcija jeste i biće odbrana ogoljenog, omraženog i usamljenog diktatora. Vučić je već pao i on to zna. Ipak, ova pretorijanska garda koja je stvorena sa zadatkom da ga odbrani ili mu produži život na vlasti, loše je plaćena (radnik FTO nema platu preko 30.000 dinara, a većina ne pređe ni 25.000 dinara), razjedinjena, osipa se i spremna je da se okrene protiv njega u svakom trenutku. Pitanje je samo kad će se ova umorna ali teška ruka narodna sručiti na samozvanog Vođu, kao na oholu i dosadnu muvu. Neće biti ni prvi ni poslednji diktator kome se to desilo.\nU ovom trenutku, u 98 vladinih agencija (mada ih po nekim procenama ima znatno više), zaposleno je 32. 607 lica (i taj zvanični podatak treba odmah povećati za još najmanje 10.000). Reč je takođe o stranačkoj vojsci Srpske napredne stranke i njenih satelita, na koju se oslanja Vučićev režim, a koja se bavi, direktno ili indirektno, agresivnom propagandom za njegov račun, kontrolom medija, tokova novca u sferi marketinga (oglašavanja), okupacijom prostora za komentare na portalima ("botovanjem"), popunjavanjem tribina tamo gde se Vođa pojavljuje, širenjem glasina koje njemu idu u prilog i suzbijanjem loših vesti koje bi mogle da mu naude.\nNasilje koje u glavnom gradu sprovodi komunalna policija (koja sada već i javno radi kao paravojska Srpske napredne stranke i Aleksandra Vučića!), na svakom koraku pokazuje da joj je zadatak da odbrani SNS režim. Privođenje aktivista inicijative "Ne da(vi)mo Beograd", koji su protestvovali protiv skandaloznog projekta "Beograd na vodi", jasno svedoči da se komunalna policija pretvorila u ličnu gardu Aleksandra Vučića, jer je oduzimala materijale čija se sadržina ne dopada vladajućoj stranci.\nOvaj udarac na ustavom garantovana ljudska prava na slobodu govora, sa zgražanjem je zabeležio OEBS, ali i sve posmatračke misije međunarodne zajednice stacionirane u Beogradu. Sa druge strane, komunalna policija je bila više puta i posmatrač i pomagač u lepljenju plakata sa Vođinim likom u nekoliko beogradskih opština, a zna i batinama da "rešava situacije". Ova uniformisana stranačka policija, određena je da bude i logistika kontrolorima kriminalnog Bus-plus sistema u gradskom saobraćaju u Beogradu, pa su prebijanja i zastrašivanja građana prestonice, postala uobičajena pojava. U početku su mediji o tom nasilju obaveštavali javnost, ali je Vučićeva propaganda takvu temu brzo uklonila, kao da ne postoji. U međuvremenu je bilo i predloga da kontrolori Bus-plusa nose oružje i elektro-šok aparate kojima bi putnike bez karte lakše savladali ako učine pogrešan potez ili nešto izgovore.\nOd 2013. godine, strategijom nasilja Srpske napredne stranke bavi se "specijalista" za tu oblast, Petar Panić zvani Pana, nekadašnji šef obezbeđenje Vojislava Šešelja, koji je prilikom lokalnih izbora, direktno ili preko sebi podređenih, organizovao akcije zastrašivanja, prebijanja i progona svih koji imaju nešto protiv Vođe.\nOva praksa nastavljena je i u januaru ove 2016. godine, kad je u opštini Bela Crkva, bačen suzavac na odbornike opozicije, a jedan član obezbeđenja je koristio i takozvani biber-sprej u napadu na Vučićeve političke protivnike. Rezultat svega je bila pobeda Srpske napredne stranke i preuzimanje vlasti u ovoj opštini.\nJuna meseca prošle godine, u opštini Kovin pojavili su se takođe Vučićevi batinaši, ošišani, nabildovani, kružili su gradom kolima i organizovali ovaj preteći hepening kako neko slučajno ne bi oteo pobedu Vođi. U isto vreme, u Majuru kod Šapca, krenula je akcija SNS-ovih "prepadnih vodova", koji su političke protivnike prskali suzavcem, a u gluvo doba noću zvali telefonom građane, pretili im...U maju mesecu prošle godine, u Velikoj Plani je SNS organizovao prebijanje političkih protivnika. Kako se bliže vanredni parlamentarni izbori, stranačke milicije Aleksandra Vučića pripremaju sličnu strategiju, ali je raspoloženje građana takvo da bi batina mogla da se okrene protiv njegovih "terenskih operativaca".\nU septembru 2015. godine, na dan kada je pre tri godine kupovinom i zastrašivanjem odbornika, pretnjama i ucenama kao trećeplasirana na izborima, doslovno otela vlast u Novom Sadu, Vučićeva stranačka paravojska, njih nekoliko stotina zaposlenih u javnim preduzećima i gradskoj upravi, predvođenih šefom kabineta gradonačelnika Aleksandrom Petrovićem, fizički je nasrnula na nekoliko okupljenih građana koji su zajedno sa grupom opozicionih političara, održavali skup u centru grada, koji je bio uredno prijavljen policiji.


24/11/2017 | 17:22\nU istraživačkoj stanici „Petnica“ danas je svečano otvorena 16. godišnja konferencija mladih naučnika pod nazivom „Korak u nauku“ kojoj su prisustvovali i predstavnici NIS-a, kao kompanije koja je višegodišnji prijatelj i partner ove važne naučne institucije.\nSkup je otvorila Ana Brnabić, predsednica Vlade Srbije, a konferenciji na kojoj se razmatraju najvažniji naučni projekti „Petnice“ prisustvovali su i polaznici Petnice, predstavnici Vlade Srbije, naučnici i prijatelji Istraživačke stanice.\nPrisutnima se u ime NIS-a obratio Vadim Smirnov, zamenik generalnog direktora i direktor Funkcije za odnose sa javnošću i komunikacije: „Prisustvo na ovom skupu za nas je velika čast – jer biti deo godišnje konferencije Petnice znači da smo i u godini koju uskoro ispraćamo pružili podršku jednom od najboljih srpskih brendova – nauci. Mi u NIS-u smatramo da je saradnja privrednog sektora sa obrazovnim i naučnim institucijama najbolja kombinacija za uspeh jednog društva, zato nastojimo da pružimo podršku brojnim projektima iz ovih oblasti. U tom smislu, saradnja sa Petnicom se sa velikim uspehom odvija od 2009. godine, postala je već tradicionalna i na nju smo izuzetno ponosni. Svim Petničarima – polaznicima seminara, mentorima i saradnicima, želim uspeh u istraživačkom i naučnom radu, velika dostignuća i neprestanu glad u traganju za nepoznatim i novim.“\nKao društveno odgovorna kompanija NIS ulaže u razvoj zajednice u kojoj posluje. Saradnja sa Istraživačkom stanicom „Petnica“ jedan je u nizu projekata kojim NIS podržava naučne i obrazovne institucije, unapređenje infrastrukture u obrazovanju, kao i razvoj mladih talenata. Podršku „Petnici“, jednoj od najznačajnih domaćih i regionalnih institucija za promociju nauke među mladima, NIS pruža od 2009. godine. Do sada je za rad „Petnice“ NIS obezbedio više od 100 miliona dinara. Pored toga, stručnjaci NIS-a učestvuju kao predavači na seminarima koji se organizuju u „Petnici“. Ulaganja u naučno-obrazovne projekte i institucije ostaće i ubuduće jedan od strateških pravaca društveno odgovornih projekata kompanije.\nIZJAVA DANA: Antivakser jer vakcina je moje srednje ime


Tanjug 19. oktobra 2020. 21:09\nPODGORICA – Zdravstveno stanje mitropolita crnogorsko-primorskog Amfilohija u blagom je poboljšanju u odnosu na nedelju, saopšteno je iz Klinickog centra Crne Gore.\nSvo vreme hospitalizacije svi vitalni parametri kao i saturacija kosionika su apsolutno u redu, navode iz Kliničkog centra i dodaju da od početka lečenja pa do danas mitropolit ni u jednom trenutku nije priključivan na invazivnu mehaničku ventilaciju, to znaci da nije i nema potrebu za respiratorom.\n„Mitropolit Amfilohije je i dalje pod stalnim lekarskim nadzorom koji sprovodi kompletan terapijski postupak još od 6. oktobra od kada se mitropolit nalazi na bolničkom lečenju od bolesti uzrokovane korona virusom“, dodaje se u saopštenju.\nLekarski tim je zadovoljan, jer se oporavak mitropolita Amfilohija, iako naizgled teče sporo, odvija redovnim tokom,odvija redovnim tokom, naročito kada se ima u vidu specifičnost oboljenja i godine pacijenta’, navodi se u saopštenju Kliničkog centra, koje su prenele „Večernje novosti“.\nSaopštenje KC CG dolazi posle informacija u nekim crnogorskim medijima, zasad nepotvrđenim, da je predsednik Srbije Aleksandar Vučić uputio za mitropolita Amfilohija specijalni tip respiratora, kakav ne postoji u Crnoj Gori, kao i doze leka „remdesivira“, kojeg u Crnoj Gori još nema.\nKako pišu crnogorski mediji, Vučić je ponudio i da mitropolit bude odmah prebačen u Beograd na dalje lečenje, ukoliko to bude neophodno.\nNigde, međutim, nije bilo informacije da su taj respirator i lek stigli u Klinički centar, niti da ga je KC primio.\nSvojevremeno je, na početku pandemije korona virusa, Crna Gora takođe odbila da kao pomoć primi respiratore koje bi obezbedila Srbija.\nCrnogorski mediji su preneli i da je Srpska ambasada saopštila i da Srbija pomaže i pomagaće u lečenju svih ostalih pacijenata i građana Crne Gore, kada im je neophodna pomoć, a koji su se obratili, ili će se obratiti, Ambasadi u Podgorici ili direktno zdravstvenim ustanovama u Republici Srbiji bez obzira na naciju, veru ili političku pripadnost.


Budislav Medurić, zamenik predsednika opštine, rekao je da je rebalansom opštinskog budžeta za 2011. godinu obezbeđeno 1,7 miliona dinara za sanaciju toaleta kako bi se rešio problem nehigijenskih i po zdravlje opasnih školskih toaleta. Predviđeno je da se sanacija toaleta uradi u toku zimskog raspusta.\n„Tu smo da vidimo kako teku radovi, a izvođač radova (Termo-stan) je obećao da će poslove završiti u predviđenom roku zaključno sa 15. januarom, da bi deca već od 16. januara nesmetano mogla da pohađaju nastavu i da koriste toalet i toplu vodu. Finansiranje radova se realizuje po planiranoj dinamici. Očekujemo da će sve biti u redu i da će biti završeno kako je i dogovoreno. Mislim da će ovo olakšati rad u školi, jer do sada su uslovi u toaletima bili nehigijenski i smatram da deca u ovoj školi to ne zaslužuju“, rekao je Medurić.\nNa pitanje da li se moralo čekati da toaleti u školi propadnu u toj meri da je zbog nehigijenskih uslova i mogućnosti zaraze postojala pretnja da škola bude zatvorena, pa se tek onda pristupilo rešavanju problema, Medurić je odgovorio da finansijska situacija u opštini „nije najbolja“, ali da smatra da je dobro što postoji mogućnost da se ti poslovi sada urade.\nUpitan da li će biti zamenjeni prozori i vrata na zgradi škole, da li će biti sanirani fiskulturna sala, sportski teren u dvorištu škole, a sve to je najavljeno za proleće, zamenik predsednika opštine je rekao: „Ova škola je neopravdano zapostavljena, da li zbog nedostatka sredstava ili inicijative, ali smatram da je vreme da se nešto pokrene, jer i ova deca zaslužuju iste uslove kao i sva ostala deca u opštini Bečej. Imamo izdvojeno u budžetu jedan deo sredstava, milion dinara, sa kojima ćemo moći da reagujemo kada je reč o fiskulturnoj sali. Imamo i obećanja Pokrajinskog sekretarijata za sport, da će nam pomoći u presvlačenju sportskih terena i tribina, tako da imamo ambiciozne planove da pomognemo ovoj školi. Na njima je da imaju inicijativu i da spremaju projekte, a na nama, lokalnoj samoupravi, da iz lokalnog budžeta i iz drugih izvora finansiranja pomognemo da ova škola bude daleko lepše mesto za decu“.\nPrema rečima Aleksandra Panića, tehničkog direktora firme Termo-stan, koja je izvođač radova, prošle nedelje su se obavljali pripremni radovi, demontaža vrata, kanalizacione i vodovodne instalacije, nabavljene su sanitarije i ostali materijal, kako bi sanacija toaleta počela posle novogodišnjih praznika.\nViše iz ove kategorije « Projekat za NIP: Opštine Bečej i Novi Bečej žele regionalni vodovod\tNovogodišnji intervju sa direktorom JP Toplana Dejanom Babinom: Izrada studije o mogućnosti korišćenja geotermalne vode »


Živković za Talas: Na izborima smo pobedili 2000. godine, kad su uslovi bili isti ili gori - NOVA stranka\nŽivković za Talas: Na izborima smo pobedili 2000. godine, kad su uslovi bili isti ili gori\n14.01.2019 Press služba Naslovna, protest, protesti, Zoran Živković 0\nGrađanski protesti u Srbiji traju već duže od 6 nedelja, a nedavno su iz Beograda prošireni na druga mesta – između ostalih Kragujevac, Niš, Požegu i Kuršumliju. Iako broj demonstranata varira, energija ljudi na ulicama je uveliko postala relevantan politički faktor, piše portal Talas. Pored uloge opozicionih partija i pokreta u samim protestima, otvorena je debata oko njihovog nastupa na potencijalnim vanrednim parlamentarnim izborima.\nZoran Živković, predsednik Nove stranke i narodni poslanik, u izjavi za Talas objašnjava da odgovor na ovo pitanje nije jednostavan i da se treba boriti za bolje izborne uslove – kao i da se o samoj strategiji odlučuje u konkretnoj situaciji, u zavisnosti od trenutka raspisivanja izbora, povoda i trenutne atmosfere. Međutim, ističe da i u situaciji kada uslovi nisu savršeni, postoji više razloga za izlazak na izbore:\n"Na prvom mestu, učešćem u kampanji dobija se prostor u medijima da kažete narodu šta mislite, to u bojkotu ne može. Druga stvar, svako učešće u izborima daje šansu za pobedu, to smo imali 2000. godine kada su uslovi bili isti ili gori, a pobedili smo Miloševića. Treća stvar, ako i ne pobedite, ostajete u institucijama – da kontrolišete vlast. Ko nam garantuje da u novom Ustavu neće pisati da Srbija postaje deo Unije sa Mongolijom i Burkinom Faso, da Aleksandar Vučić postaje Aleksandar Karađorđević i vraća naslednu monarhiju? Karikiram, ali zaista svašta može da se desi."\nŽivković dodaje da je pitanje legitimiteta otvoreno, ali da etički legitimitet ne znači mnogo u formalno-pravnom smislu:\n"Ako 20 opozicionih partija ne izađe na izbore, sigurno da je to vlast bez etičkog legitimiteta. To, međutim, ne znači ništa u pravno-formalnom smislu, neće ni Brisel ni Njujork ni Moskva da uvedu sankcije Vučiću ili da otvoreno kažu da vlast nije legitimna", zaključuje lider NOVE.\nPrevious article\tPredsedništvo Nove stranke o imenovanju novog člana i aktuelnoj političkoj situaciji Next article\tKako mali Vulini zamišljaju Živkovića


Preševo: Jedan listić menja sve - JUGPRESS\nPreševo: Jedan listić menja sve\nPostavio: Jugpress 27 Avgusta, 2020\nDa jedna listić/glas i bukvalno menja sve pokazalo se večeras u Preševu.\nDanas se u toj opšttini održava sednica Skupštine na kojoj je prekomponovana lokalna vlast.\nIzabrani su novi predsednik Skupštine opštine umesto Samija Salihu koji je nedavno dao ostavku.\nDanas je razrešen a umesto njega izabran je Agim Sabedini iz Demokratske partije Albanaca (DPA).\nSmenjen je sa mesta zamenika predsednika Skupštine Branko Trajković iz kolaicije SNS-SPS a na njegovo mesto je izabran Spat Aliu .\nIzborom novih ljudi na čelo Skupštine opštine ozvaničena je nova koalicija na vlasti koju čine Partija demokratskog delovanja (PDD) Demokratska partija Albanaca (DPA) i Pokret za reforme na čijem je čelu Sami Salihu.\nPosle žestoke diskusije usledio je izbor novog predsednika opštine, kandidat nove koalicije je Sami Salihu, i tu nastaje drama.\nNajpre je predložena smena sadašnjeg predsednika opštine Šćiprima Arifi ali je odlučujući listić , zapravo, bio neopredeljen.\nOdbornik koji ga je popunio nije glasao ni za ni protiv već je napisao nešto izmedju ova dva odgovora.\nUsledila su različita tumačenja koja je ima još uvek aktuelni predsednik opštine Šćiprim Arifi i pripadnici nove koalicije.\nSami Salihu je predložio da administrativni odbor odluči o ovome .\nTako se današnja sendica Skupštine opštine Preševo završila.\nPo završetku sednice Šćiprim Arifi se svojim pristalicama, tridesetak njih, obraćao sa balkona zgrade opštine.\nA Srbi u Preševu su danas otišli u opoziciju, zajedno sa dosadašnjim partnerom, Alternativom za promene Šćiprima Arifija.


11 nedelja trudnoće je druga polovina trećeg lunarnog meseca trudnoće. Da napomenemo da trudnoća traje 280 dana, odnosno 10 lunarnih meseci, odnosno 40 nedelja i da se započinjanje trudnoće računa od sedmog dana nakon prvog dana poslednje mestruacije.Kako se razvija beba u 11 nedelja trudnoće?Vaša beba je u potpunosti formirana,…\n8 nedelja trudnoće je kraj drugog lunarnog meseca trudnoće.Kako se razvija fetus u osmoj nedelji trudnoće?Embrion je formiran, dužine oko1,5- 2cm, sa formiranim prstima na rukama i nogama, sa kožicom izmedju prstiju-kao vodozemci, koja će se kasnije izgubiti. U potpunosti su formirani očni kapci i pokrivaju očne jabučice ploda, koje…\n7 Nedelja trudnoće (sedma nedelja trudnoće)\n7 nedelja trudnoće je druga polovina drugog lunarnog meseca. Nastaju značajne promene a beba naglo raste!Kako raste embrion u sedmoj nedelji?Embrion toliko brzo raste da je krajem ove nedelje duplo veći nego u prethodnoj nedelji, od 5-10mm. Smatra se da u sedmoj i osmoj nedelji trudnoće najpreciznije može da se…\n6 nedelja trudnoće obeležava rast ploda, i početak potrebnih pregleda trudnice… Plod je sad star četiri nedelje, veličine je od 2-4mm, sa jasno vidljivom srčanom radnjom i žumančanom kesom.6. nedelja trudnoće, sa sigurnošću se potvrđuje trudnoćaU ovoj nedelji se najčešće postavlja dijagnoza trudnoće, i ginekološkim pregledom se konstatuje uvećanje i…\n5 Nedelja trudnoće, početak drugog lunarnog meseca trudnoće\n5 nedelja trudnoće je početak drugog lunarnog meseca trudnoće. Mentrualni ciklus kasni, kod malog broja žena se dešava da imaju normalnu menstruaciju i ako su trudne, ponekad čak i do trećeg meseca trudnoće.Javljaju se simptomi trudnoćePočinju da se javljaju prvi simptomi trudnoće, mučnina, osetljivost na odredjene mirise i ukuse, nabreklost…


Popović sa vicepremijerom Borisovim u Sankt Peterburgu\nTanjug 1. juna 2021. 10:46\nBEOGRAD – Ministar za inovacije i tehnološki razvoj i predsednik Međuvladinog komiteta za saradnju sa Rusijom, Nenad Popović, učestvovaće na 24. Međunarodnom ekonomskom forumu u Sankt Peterburgu, koji počinje sutra i trajaće do 5. juna.\nTokom učešće na Forumu, ministar Popović održaće sastanak sa zamenikom predsednika Vlade Ruske Federacije i kopredsednikom srpsko-ruskog međuvladinog komiteta Jurijem Borisovim.\nNa sastanku će biti razmatrane teme od značaja za dalje učvršćivanje bilateralne saradnje Srbije i Rusije, a poseban akcenat biće stavljen na otpočinjanje proizvodnje vakcine Sputnjik V u Republici Srbiji, saopšteno je iz kabineta ministra Popovića.\nTokom trajanja Foruma, Popović će održati radne sastanke sa ministrom industrije i trgovine RF Denisom Manturovim, ministrom poljoprivrede RF Dmitrijem Patruševim, generalnim direktorom Državne korporacije Rosatom Aleksejem Lihačovim i drugim visokim zvaničnicima Ruske Federacije i Evroazijske unije.\nMinistar Popović predstaviće rezultate Srbije u borbi protiv pandemije korona virusa na panelu „Borba protiv infekcije: budući rizici“, na kojem će učestvovati vodeći ruski i međunarodni eksperti za borbu protiv korona virusa, a među njima ministar zdravlja RF Mihail Muraško, direktor Nacionalnog instituta za epidemilogiju i mikrobiologiju „Gamaleja“ Aleksandar Gincburg, direktor Svetske zdravstvene organizacije Tedros Adhan i drugi.\nPopović će učestvovati i na Plenarnoj sednici Foruma, na kojoj će govoriti predsednik Ruske Federacije Vladimir Putin.\nKako je navedeno, 24. Međunarodni ekonomski forum u Sankt Peterburgu (SPIEF) biće održan od 2. do 5. juna u kongresnom i izložbenom centru „EkspoForum“ u Sankt Peterburgu.


Ekskurzija u inostranstvo će ipak biti\nStudenti FPU najavljuju štrajk glađu\nAktuelno, Srbija i region, Vesti — By taty on June 6, 2012 6:33 pm\nUprkos preporuci Ministarstva prosvete i nauke, o kojoj i direktori škola imaju podeljeno mišljenje, učenici trećih razreda srednjih škola iduće godine uglavnom će ići na ekskurzije u inostranstvo.\nMinistarstvo prosvete i nauke poslalo je prošle nedelje dopis srednjim školama u kojima im preporučuje da učenike koji nisu maturanti ne vode na ekskurzije u inostranstvo, što je izazvalo oprečna reagovanja prosvetnih radnika.\n“Mi nećemo postupiti po preporuci Ministarstva, jer smo već završili tender i učenici trećeg razreda će iduće godine ići u Grčku. Nedopustivo je da se deci “zatvara” inostranstvo, jer je njima neophodan uvid u druge kulture. To je jedna krajnje neintelektualna odluka”, rekao je direktor XIII beogradske gimnazije Bojan Vučković.\nPrema njegovim rečima, mnogim učenicima ekskurzija predstavlja jedinu mogućnost da se upoznaju sa drugim kulturama, kao i da su priče o opijanjima na putovanjima sa školama uglavnom preuveličane.\n“Ako mi, kao prosvetni radnici, formiramo ljude bez uvida u opštu kulturu, bez Rima i bez stare Grčke, oni nisu kompletni. Grčka nije samo plaža, more, mi decu upoznajemo sa kulturom ove zemlje”, kazao je Vučković i dodao da je “jedino opravdanje” da niži razredi ne idu u inostranstvo, teška ekonomska situacija.\nVučković je dodao da se preporuci protivi ne samo kao direktor srednje škole i prosvetni radnik, već i kao neko ko je diplomirao istoriju i koga su, još kao srednjoškolca, ekskurzije dodatno edukovale.\nDirektor Filološke gimnazije Duško Babić kazao je da, iako učenici ove škole ne obilaze evropske prestonice “turistički”, njegov lični stav je da bi đaci mogli da se bolje “upoznaju sa znamenitostima u Srbiji, Republici Srpskoj i Crnoj Gori”.\n“Što se tiče preporuke, videćemo iduće godine, koliko Ministarstvo ozbiljno misli. Ako se donese odluka, naredba, mi ćemo naravno prestati da vodimo učenike nižih razreda u inostranstvo”, kazao je Babić.\nOn je rekao da će tražiti dodatna obaveštenja od Ministarstva u vezi sa daljim odlascima na ekskurzije, ali je planirano da iduće godine učenici trećeg razreda Filološke gimnazije idu na ekskurziju u Prag gde će “imati šta da vide i da nauče”.\nPreporuka Ministarstva prosvete i nauke, ukoliko je direktori škola prihvate, pogodiće, uglavnom, maturante srednjih stručnih škola, u kojima je česta praksa da treća i četvrta godina zajedno idu na ekskurzije.\n“Ako se odlučimo da prihvatimo preporuku, što će verovatno biti slučaj, biće pogođeni maturanti, jer kako mi praktikujemo zajednička putovanja trećaka i maturanata, nećemo imati neophodnih 60 procenata učenika, što je uslov za ekskurziju”, rekao je direktor Poljoprivredno-hemijske škole u Obrenovcu Dragoljub Zlatanović.\nPrema njegovim rečima, preporuka je trebala da bude određenija, jer, kako tvrdi, “nisu sve škole iste i mora se voditi računa o specifičnostima”.\nU Forumu beogradskih gimnazija (FBG) smatraju da su đačke ekskurzije izgubile edukativni smisao i da se oni zalažu za ukidanje ekskurzija zbog “moralne erozije u društvu” i đačkih opijanja.\n“Preporuka Ministarstva je izuzetno blaga i nema obavezujući karakter. Mi se stavljamo na raspolaganje Ministarstvu da im pomognemo po ovom, ali i drugim pitanjima, jer se stiče utisak da oni nemaju dovoljno odlučnosti da zabrane ekskurzije u inostranstvo”, kazao je predstavnik FBG Miodrag Sokić.\nOn je podsetio da se FBG već deset godina zalaže za ukidanje đačkih ekskurzija u inostranstvo i da su osmisli alternativni plan koji bi oživeo učenje na putovanjima.\nSokić je dodao da su u FBG osmislili tri modela ekskurzija po Srbiji, koji bi “adekvatno zamenili odlazak u inostranstvo, a đaci bi nešto i naučili”.\nTags: Ekskurzija u inostranstvo će ipak biti, Ministarstvo prosvete, Ministarstvo prosvete i nauke, Preporuka Ministarstva prosvete i nauke, Svi idu na ekskurziju u inostranstvo, Vesti iz Srbije\nKompanija Mars kupuje petinu svetskog kakaa\nKompanija Mars, jedan od vodećih svetskih proizvođača čokolade, namerava da kupi više od 20 odsto sertifikovanog kakaa u 2012....


Vlada i MMF: Lepa slika srpske ekonomije - Dnevni list Danas\nPočetna » Novo » Ekonomija » Vlada i MMF: Lepa slika srpske ekonomije\n2Piše: A. Milošević 08. novembra 2017. 11.30\nTime je program praktično priveden kraju i to vrlo uspešno, ako je suditi po izjavama predstavnika MMF-a i Vlade. Srbija je, kako je ocenio ministar finansija Dušan Vujović, na početku kreditnog sporazuma sa Fondom imala „težak zadatak“ da se izbori sa lošom situacijom u javnim finansijama, dok sada ima „daleko prijatniji zadatak“ da ubrza privredni rast. Vlada sada očekuje da će rast BDP-a ove godine biti dva odsto, ali za 2018. i dalje očekuje 3,5 odsto, „što je konzervativna projekcija“.\nBudžet će ovu godinu završiti „na nuli“, pošto će se trenutni suficit opšte države od 94 milijarde dinara istopiti kada Vlada krene da plaća sve dugove i jednokratne troškove, dok će za narednu godinu biti planiran deficit od 0,7 odsto, što je minus od oko 32 do 33 milijarde dinara. Kako je podsetio Vujović, to su daleko bolji rezultati od prvobitno planiranih, kada se mislilo da ćemo decembar dočekati sa minusom od 1,7 odsto, a ne sa izbalansiranim budžetom.\n– Mi sada imamo milijardu evra više nego što smo planirali. Zato će budžet za 2018. biti pravi razvojni budžet sa 184 milijarde dinara javnih investicija, što je za 24 milijarde više nego što smo predvideli u ovoj godini. Zato će pritisak biti na izvođačima, da realizuju sve radove koje smo planirali, što ove godine nije sprovedeno – rekao je Vujović.\nDžejms Ruf, šef misije MMF-a za Srbiju, takođe je pohvalio i „dobre fiskalne rezultate“ i „ispravnu monetarnu politiku“. I on se osvrnuo na to što će budžetski bilans biti na nuli umesto manjka od 1,7 odsto, ali je podsetio i na to da je udeo javnog duga u BDP-u sada za 10 odsto manji nego 2015. kada je bio na vrhuncu (sada je oko 65 odsto, a bio je 75).\n– Cilj za sledeću godinu je da se očuva postignuto i obezbedi privredni rast, kroz rast javnih investicija i smanjenje poreskog opterećenja za radnike sa niskim primanjima. Potrebno je još dosta uraditi na reformi državnih preduzeća, a kasni i iznalaženje trajnih rešenja za preduzeća poput MSK, Azotare, Petrohemije, RTB Bora i Resavice. Mora se nastaviti i reforma javne uprave za šta je bitno usvajanje novog sistema plata u javnom sektoru u decembru. Potrebna je i modernizacija Poreske uprave – nabrojao je Ruf, na šta se kasnije Vujović nadovezao rečima da ta reforma mora da bude „dubinska i suštinska“.\nRuf je ocenio da je reforma državnih preduzeća bila najteža stvar u ovom aranžmanu i da je još mnogo ostalo da se uradi. Ruf je dodao i da zna da su „vlasti Srbije zainteresovane za nastavak saradnje sa MMF-om“.\n– Sada se treba fokusirati na privredni rast i dohotke – zaključio je Ruf.\nVujović je naveo da Srbija sada plaća daleko niže kamate nego ranije, pa kamatna marža danas iznosi 1,3 odsto, a ranije je bila i do 5,5 procenata. „To znači da sada štedimo 50 do 60 miliona evra na svaku milijardu duga“, rekao je Vujović.\nGuvernerka NBS Jorgovanka Tabaković se na to nadovezala konstatacijom da je 2014. Srbija na sedmogodišnje dužničke hartije od vrednosti u dinarima plaćala kamatu od 14 odsto, a danas pet odsto. „Eto koliko vredi ugled Srbije“, zaključila je Tabaković.\nSrbija će ovu godinu završiti i sa visokim investicijama. Kako kaže guvernerka NBS Jorgovanka Tabaković, prvobitno očekivanje je bilo da će strane direktne investicije u 2017. dostići 1,1 milijardu evra, što je kasnije podignuto na 1,7 milijardi, a sada je izvesno da će ta ulaganja dostići oko dve milijarde evra, „što će prevazići i najoptimističnije prognoze“.\n08. novembra 2017. u 12.42\nNe moze budzet ni sada nikako biti pozitivan jer jasno je da ako se za kraj godine odlazu obaveze, onda vise ostaje za prikazivanje ali to nije novac drzavnog budzeta nego tud pa prema tome trenutno stanje je fiktivno a ne stvarno. Osim toga, kad vec toliko "preostaje" zasto se ne investira a ne stalno novi krediti koji se pobedonosno saopstavaju za razne infrastrukturne projekte a koji uslovljavaju strane glavne izvodace cega bi ustvari trebalo da se stidimo jer drzava nikad nista sama ne finansira sa domacim izvodacima! Zadovoljstvo na licu guvernerke Tabakovic/SNS moze biti samo njeno i partijsko jer dinar jaca vec godinu dana u odnosu na € a tek prema $ smo ga cak ojacali za 10-tak % sto je iluzija imajuci u vidu nasu privredu. Na taj nacin NBS objavljuje direktne strane investicije u 2017. cak 2 mlrd $ sto bi sa normalnim kursom bila 1 – 1,5 mlrd $ ali nije populisticki za nove izbore. Sve je to jako neozbiljno a narocito procena rasta u 2018. 3,5%.\n08. novembra 2017. u 14.28


Proveriti da li je vas racunar spreman za Oculus Rift - VolimoNet\nProveriti da li je vas racunar spreman za Oculus Rift\nOculus Rift je trenutno dostupan u pretprodaji, ali je veliko pitanje da li današnji računari mogu da rukuju sa virtuelnom realnosti sa trenutnim specifikacijama. Za one koji su radoznali, dobra vest je da postoji alatka dostupna na sajtu Oculusa slobodna za preuzimanje. Alatka će skenirati vaš računar i reći da li je spreman za Oculus Rift i virtuelnu realnost.\nKao što možete videti iz priloženog screenshota, kod korisnika koji je testirao svoj računar sa GTX GeForce 760 grafičkom karticom, sve je išlo dobro dok se nije došlo upravo do grafike, ali to je i za očekivati. Ukoliko imate noviji računar sa boljim GPU-om, šanse su da će vaš računar ipak proći test. Podsetimo, samo Oculus Rift ima cenu od čak 600 dolara, pa se očekuje da i računar potreban za njega bude prilično jak. Alatku kojom možete proveriti da li je vaš računar spreman za Oculus Rift možete preuzeti ovde.


Presedan u novojoj političkoj istoriji\nSrbija kroz pregovore o statusu pokrajine ne može da pristane na formulu brži put za Evropsku uniju zarad Kosova i Metohije, istakao je predsednik Srbije Boris Tadić u intervjuu agenciji Fonet:\n“Ja lično smatram da Srbija i kroz pregovore za Kosovo mora da traži svoje mesto na budućoj političkoj mapi Evrope. Ali Srbija ne može da pristane na formulu: brži put za Evropsku uniju zarad Kosova i Metohije. Ne može zbog toga što ne mogu biti kompenzacije Srbije za Kosovo i Metohiju u Evropskoj uniji. Srbija ima legitimno pravo i legitimne interese na Kosovu i Metohiji ne samo zbog istorije nego i zbog investicija, zbog novca koji je uložen na Kosovu i Metohiji, zbog naših građana koji žive na Kosvu i Metohiji, imaju svoju imovinu, svoju porodičnu istoriju, i u svakom slučaju to pravo ne može biti poreknuto.”\nSvi relevantni politički faktori u Srbiji zalažu se za političko rešenje budućeg statusa Kosova, koje mora biti rezultat dijaloga Beograda i Prištini uz pomoć međunarodne zajednice. I predsednik Skupštine Srbije i Crne Gore Zoran Šami, koji je u Njujorku od 7. do 9. septembra učestvovao na Svetskoj konferenciji predsednika skupština, kaže da je na tom skupu istakao da je nezavisnost Kosova neprihvatljiva:\n“Naravno, treba da raspravljamo o statusu Kosova i stavovi naši su poznati, ali smatramo da je neprihvatljivo ni na koji način da Kosovo i Metohija postane neka nova nezavisna država.”\nUpitan da li bi protivljenje Beograda nezavisnosti Kosova moglo da uspori proces evropskih intergracija, predsednik Skupštine Srbije i Crne Gore Zoran Šami odgovara da ne vidi kako bi to moglo da se dogodi:\n”Gospodin Tadić je očigledno rekao nešto sa čime se svi u ovoj državi slažu. Naravno da mi prvo želimo da se postignu standardi, ali, dakle, želimo da postignemo da ljudi koji žive na Kosovu i Metohiji, svi ljudi, pa da dakle i Srbi i nealbanci imaju garantovano, ako ništa drugo da im neko garantuje, njihovu glavu na ramenima, pa sve ostalo.”\nProces evropskih integracija Srbije i Crne Gore sa budućim statusom Kosova nije u direktnoj vezi, jer se odvija nezavisno od odlučivanja o statusu Pokrajine, ukazuje predsednica skupštinskog Odbora za evropske intergracije Ksenija Milivojević. Ona ipak smatra da su ti procesi negde i povezani:\n“Međutim, indirektno, svakako da su ti procesi povezani, odnosno da će pitanje Kosova imati uticaja na proces evropske intergracije. Ako uzmemo da su zaista najvažniji akteri međunarodne zajednice Evropska unija i Sjedinjene Države, potpuno je logično da će se ti razgovori odraziti i na proces evropske intergracije”.\nRazgovori o statusu Kosova najavljuju se već za kraj godine, pa tako bivši šef diplomatije Srbije i Crne Gore i funkcioner Pakta za stabilnost jugoistočne Evrope Goran Svilanović veruje da će oni biti zasnovani na šatl diplomatiji, što podrazumeva da neće biti pregovaračkog stola, već će tim međunarodne zajednice pregovarati sa obe strane.


Izložbom Muzeja Srpske završena manifestacija u Beču\n"Dani Srbije i Srpske u Austriji"\nIzložba Muzeja Republike Srpske "Nematerijalno kulturno nasljeđe iz Republike Srpske na Unesko listi nematerijalnog kulturnog nasljeđa čovječanstva" predstavljena je u Beču, čime je ujedno zatvorena manifestacija "Dani Srbije i Srpske u Austriji".\nIzložba dokumentima i video-zapisima predstavlja dva elementa iz Republike Srpske upisana na listu Uneska - "Zmijanjski vez" i "Običaj branja trave ive sa Ozrena", saopšteno je iz Predstavnišptva Republike Srpske u Beču.\nKoautori izložbe su muzejski savjetnik etnolog iz Muzeja Republike Srpske Danijela Đukanović i viši kustos etnolog iz Muzeja u Doboju Nebojša Dragojlović.\nPrisutnima su se sinoć obratili šef Predstavništva Srpske u Austriji Mladen Filipović i direktor Muzeja Republike Srpske Miladin Savić.\n"Dane Srbije i Srpske u Austriji" zajednički su organizovali Ambasada Srbije u Austriji, Predstavništvo Republike Srpske u Austriji i Zajednica srpskih klubova u Beču, a održani su pod pokroviteljstvom predsjednika Srpske Željke Cvijanović, Vlade Srpske i Ministarstva spoljnih poslova Srbije.\nTokom oktobra publici u Beču su na različitim lokacijama i različitim programima predstavljeni umjetnici i institucije kulture iz Srbije i Republike Srpske, kao i privredni i turistički potencijali Srbije i Srpske.\nManifestacija je imala i humanitarni karakter jer su prikupljana sredstva za podršku akciji "Deca su naša budućnost" za Gimnaziju "Sveti Sava" u Osojanu na Kosovu i Metohiji.\nU okviru ove manifestacije u Beču je 27. oktobra trebalo da gostuje Narodno pozorište Republike Srpske sa predstavom "Otac i sin", autora Nebojše Romčevića, u režiji Nikole Pejakovića, ali je gostovanje otkazano zbog tehničkih razloga i biće realizovano u decembru, o čemu će javnost biti blagovremeno obaviještena.\nizložba Beč Dani Srbije i Srpske u Austriji


Rezultat pretrage: kredenac\nŠta je zapravo kredenac i kako ga upotrebiti u svom domu\nTreba vam dodatno, skriveno, ali jednostavno skladište ili mesto za postavljanje svih vaših biljaka i ramova?\nStilski kredenac "Život"\nDizajner poreklom iz Zagreba Hrvoje Vulama je kreirao „Život“, originalni kredenac sa fiokama, proizveden od vekovima starog hrasta.\nMinimalistična pokretna kuhinja\nŠta ako bi se različiti elementi kuhinje dizajnirali sa podjednako pažnje posvećene estetici, kao i bilo kom komadu nameštaja koji se može naći u bolje opremljenom domu?\nPRE I POSLE - Restauracija komode\nOvaj jeftin, jednostavan kredenac nije izgledao ništa posebno. Ličio je na kredenac kakav bi većina ljudi mogla da pronađe u svojoj garaži, podrumu ili na tavanu...\nNameštaj za sofisticiran enterijer\nBrend Adele-C predstavlja nove modele koji će učniti vaš enterijer sofisticiranijim i lepšim. Modeli su rezultat plodne kolaboracije brenda i poznatog dizajnera Rona Gilada.


Cvijanović: Vlada opredijeljena za povećanje penzija od tri odsto\nSrna 29.05.2017 17:11\nBANJALUKA - Predsjednik Vlade Republike Srpske Željka Cvijanović izjavila je da je opredjeljenje Vlade da se povećanje penzija od tri odsto primjenjuje od oktobra.\nStevančević: Povećanje penzija od oktobra\nPenzije u Republici Srpskoj od oktobra će biti veće za tri odsto, a, ukoliko se steknu uslovi, i za dodatnih dva odsto u narednoj godini, izjavio je Srni predsjednik Odbora za praćenje stanja u oblasti penzijsko-invalidskog osiguranja Narodne skupštine Ilija Stevančević.\nStevančević je, nakon sastanka sa predsjednikom Vlade Republike Srpske Željkom Cvijanović, direktorom Fonda za penzijsko i invalidsko osiguranje (PIO) Mladenom Milićem i predsjednikom Udruženja penzionera Srpske Radom Rakuljem, istakao da je predviđeni rast u skladu sa ranijim zaključkom Narodne skupštine Republike Srpske o povećanju penzija od tri do pet odsto.\n"Predsjednik Vlade Republike Srpske Željka Cvijanović na sastanku u Banjaluci istakla je da opredjeljenje Vlade ostaje i za dalje povećanje penzija u zavisnosti od razvoja ekonomsko-finansijske situacije, odnosno da će Vlada učiniti napore da dođe do maksimalnog ispunjenja zaključka parlamenta Srpske o ukupnom povećanju penzija od pet odsto", istakao je Milić.\nŽeljka Cvijanović Penzije Ilija Stevančević


Novac za brzu prugu deo paketa od 10 milijardi za Zapadni Balkan - Ekonomija - Dnevni list Danas\nPočetna » Ekonomija » Novac za brzu prugu deo paketa od 10 milijardi za Zapadni Balkan\nNejasno da li će Brisel Srbiji zaista pokloniti 600 miliona evra za železničku liniju\nLj. Bukvić28.04.2021. 11:35\nCeo projekat ove “brze pruge” koštaće Srbiju 1,2 milijarde evra, a Vučić je, kako kaže, ponosan što građanima Srbije može da saopšti sjajne vesti da će EU finansirati trećinu do polovinu tog projekta.\n“Sada mogu da kažem da ćemo dobiti najmanje 35 odsto grantova od EU za taj projekat. To je i deo ekološke, zelene agende, tako da možemo da dobijemo čak i 50 odsto grantova, iako je i 35 odsto ogroman novac. To je između 600 do 700 miliona evra samo za potez od Beograda do Niša”, rekao je Vučić, nakon sastanka sa visokim predstavnikom EU za spoljnu politiku Žozepom Borelom.\nSam Borel rekao je da će EU “ponuditi najbolje uslove za veliku investiciju u taj projekat”, ali naš list juče iz Delegacije EU u Srbiji nije uspeo da dobije više informacija o kolikom se grantu radi, da li će ta sredstva biti bespovratna ili je reč o kreditu, kao i pod kojim uslovima će Srbija taj novac dobiti.\nOva ponuda je mnogo bolja, rekao je Vučić, od one koju je Srbija dobila oktobra prošle godine od kineske kompanije CRBS.\nPredsednik Srbije je tada rekao da će od EU zatražiti da pokrije 50 odsto troškova ovog projekta, te da će se obratiti i Evropskoj investicionoj banci i Evropskoj banci za rekonstrukciju i razvoj.\nVozovi bi tom prugom trebalo da idu 200 kilometara na sat, rekao je predsednik, a uprkos tome što će radovi na pojedinim deonicama zbog konfiguracije terena biti teški Srbija će, naglasio je, insistirati da se sve bude završeno do kraja 2025. ili početka 2026.\nPredsednik Građevinske komore Srbije Goran Rodić kaže za Danas da će Evropa sigurno finansirati deo infrastrukture i da će to biti nešto što njima treba, kao što je pruga do Niša i Severne Makedonije.\n“Ta će pruga povezivati grčke luke preko Srbije do Mađarske i dalje. I to će se raditi po pravilima i propsima EU, javne nabavke, nema leks specijalisa, ni uništavanja domaće operative. Nadam se da će raditi naše firme, da će se ovo malo što je ostalo organizovati i dobiti posao”, kaže Rodić i dodaje da će i našim firmama biti bolje ako nosioci posla budu velike evropske firme.\nRodić očekuje da će domaće firme biti ravnopravne sa ostalima na tenderima i da to treba da bude i neki stav države.\n“Mi ćemo se boriti da imamo što bolji status u velikim projektima i mislim da ćemo naići na razumevanje kod EU jer je i njima stalo da imamo zdravu i jaku ekonomiju, a ne da budemo nečiji podizvođači koji će kada svi odu da ostanu na ulici. To neće EU da dozvoli”, ističe naš sagovornik.\nGoran Rodić kaže da je EU odobrila 10 milijardi evra za Zapadni Balkan i da će dobar deo sredstava biti bespovaratan.\n“Sve što dobijemo treba iskoristiti u korist domaće privrede. Gde sme da se dozvoli da se sa parama EU divlja, ne sme. EU ne sme da bude izvor korupcije ovde, tako da će javne nabavke morati da se urade kako treba”, kaže Rodić.\nO ceni još ne može, kako kaže, da se priča jer će to tek projekti da pokažu.\n“Može da bude 1,2 ili 2,2 milijarde evra, to će projekti da pokažu, mislim da se to još ne zna tačno. CIP kao jedina domaća institucija koja radi tako velike projekte trebalo bi da radi i ovaj, a ostale firme koje su preživele da se isto uključe”, napominje Goran Rodić.\nAleksandar VučićBrza prugaGoran RodićRepublika Severna MakedonijaZapadni BalkanBeograd


You are here: Politika privatnosti\nPristupanjem sajtu SZTR DELIKS (deliks.rs), Vi prihvatate i slažete se sa svim uslovima Politike Privatnosti. Ukoliko ne prihvatate uslove sadržane u Politici Privatnosti, potrebno je da odmah napustite sajt i prestanete sa korišćenjem usluga sajta.\nSZTR DELIKS (deliks.rs) sajt je u vlasništvu firme SZTR Deliks, sa PIB brojem 102978152 i sedištem u Kisačka 24 u Novom Sadu.\nPrilikom popunjavanja registracionog formulara na sajtu DELIKS (deliks.rs), Vi prihvatate i slažete se sa time da će administratori sajta koristiti Vaše lične podatke za sledeće namene:\n– Da Vas kontaktiraju, kao klijenta sajta;\n– Radi obrađivanja Vaših porudžbina;\n– Da Vam se omogući pristup određenim takmičenjima, poklonima i ostalim promotivnim aktivnostima;\n– Da Vam se pošalje nereklamna i administrativna obaveštenja (na primer promene na sajtu ili Vašem nalogu);\n– Slanje obaveštenja o ponudama, popustima ili drugim komercijalnim informacijama vezanim za DELIKS(deliks.rs) ili neku treću stranu, sa kojom DELIKS(deliks.rs) ima poslovnu saradnju.\nMi čuvamo Vaše lične podatke kako bismo Vam slali informacije o Vašem nalogu na sajtu DELIKS(deliks.rs), da možemo da Vas informišemo o statusu Vaših porudžbina i radi evaluacije kvaliteta proizvoda i usluga koje koristite.\nUslovi i regulative koji se odnose na korišćenje informacija dobijenih prilikom online plaćanja se nalaze u odeljku Uslovi korišćenja kompanije za procesiranje plaćanja i DELIKS(deliks.rs) niti će zahtevati, niti će ćuvati informacije vezane za Vašu kreditnu karticu.\nUkoliko imate dodatna pitanja vezana za Politiku privatnosti, molimo da nas kontaktirate putem kontakt formulara ili na deliks@live.com.


BiH: Lejla Tanović osvojila 16. titulu državne prvakinje\nNakon niza sjajnih rezultata na međunarodnoj sceni najbolja bh. biciklistkinja je nastavila u istom ritmu na utrkama u Bosni i Hercegovini, a narednog vikenda je očekuje Balkansko prvenstvo u Bihaću\nAldijana Hadzic | 26.07.2021\nLejla Tanović (Foto: Amar Njemčević)\nNajuspješnija bh. biciklistkinja i četverostruka uzastopna balkanska prvakinja odbranila je državne titule u XCO i maraton disciplini, te tako osvojila 16. titulu državne prvakinje u svojoj karijeri, javlja Anadolu Agency (AA).\n”Uvijek je poseban osjećaj osvojiti državno prvenstvo, iako je ovo moja 16. titula, emocije nakon što kroz cilj prođem kao prvoplasirana su svaki put na zaista visokom nivou. Narednih godinu dana ću u dvije discipline nositi dres državnog prvaka te sa velikim optimizmom očekujem Svjetsko prvenstvo u Italiji krajem sezone“, rekla je Lejla Tanović.


Kraljičin ljubimac uspavan\nM. K.\t 9. oktobra 2016. 00:00\nKraljica Elizabeta II donela je tešku odluku da se njen omiljeni pas rase korgi uspava, pošto je Holi bila stara i bolesna, prenosi danas “Dejli mejl”.\nKraljičin verni pratilac, koji je bio glavni među plemićkim psima, biće sahranjen na mestu koje kraljica može da vidi sa prozora njene sobe za slikanje, a na grobnom mestu biće postavljen i kameni spomenik, kako i priliči, piše “Dejli mejl”.\nIzvor blizak kraljevskoj porodici kaže da je kraljica bila veoma uznemirena, ali i da nije mogla da gleda psa kako se muči i da je znala da je donela pravu i za psa manje bolnu odluku.\n“Dejli mejl” podseća, prenosi portal Ljubimac, da se trinaestogodišnji pas Holi pojavio u poznatom skeču o Džejms Bondu na otvaranju Olimpijskih igara u Londonu 2012. zajedno sa kraljicom.\nViše od sedam decenija kraljica je bila okružena konstantnim društvom pasa te rase, a sada joj je ostao samo jedan, po imenu Vilov, koji takođe ima 13 godina.\nPored Vilova, kraljica ima još dva psa, Vulkana i Kendi, a sva četiri psa su bila fotografisana sa njom za zvaničan portret u znak obeležavanja njenog 90. rodendana.\nKraljica je ozvaničila da ne želi nove četvoronožne prijatelje kojima će popuniti prazninu nastalu gubitkom Holi, zato što ne želi da ostavlja svoje voljene ljubimce za sobom jednoga dana kada nje više ne bude bilo.\nOd 1945. kraljica je imala više od 30 korgija i većina njih su bili potomci psa Suzan, koju je kraljica dobila za svoj 18. rođendan od roditelja.\nBivši dvorski batler Pol Barel kaže da je u jednom trenutku, u kraljičinoj dnevnoj sobi bilo 13 korgija.\nTa rasa živi u proseku 12 do 13 godina, a Kelpi, još jedan kraljičin favorit, živeo je 17 godina.\nHoli je rase velški korgi pembrok, koja stari šest puta brže od ljudi, podseća “Dejli mejl” i precizira da to znači da je Holi imala 81 jednu godinu, što je čini devet godina mladom od njene kraljevske vlasnice.


Maša i Medved vas pozivaju na druženje s glumcima i pravu šumsku pustolovinu na ledu | Headliner\nHome»Pulse»Najave»Maša i Medved vas pozivaju na druženje s glumcima i pravu šumsku pustolovinu na ledu\nHeadliner.rs / 07/04/2017 /\t0\t/\t563\nMaša i Medved/ Photo: Promo\nU susret najvećem spektaklu na ledu do sada, “Maša i Medved na ledu”, u subotu, 8. aprila u 13:00 časova u DexyCo Kids prodavnici, Ušće Shopping centar, sve posetioci moći će da se druže sa glumcima i dobiju zanimljive poklone.\nIstog dana, biće omogućen popust od 10% za kupovinu ulaznica za predstavu “Maša i Medved na ledu” na blagajni Eventima u Ušće Shopping centru.\nDruženje sa glumcima počinje u 13:00 i trajaće do 14:00 časova.\nPustolovine Maše i Mede i njihovih drugara, vukova, zečeva i ježeva, biće na srpskom jeziku uz glasove naših glumaca.\nOmiljeni junaci kroz interaktivnu predstavu i animacije povešće publiku u Areni u šumsku pustolovinu ispunjenu smehom, humorom i dobrom muzikom sa više od 30 akrobata, plesača i profesionalnih klizača.\nPredstava kombinuje pozorišnu i muzičku umetnost sa klizanjem i neverovatnim animacijama na ogromnim LED ekranima.\nUlaznice možete kupiti na svim prodajnim mestima CS Eventima kao i na blagajnama: Kombank Arene, Bilet centra Beograda, Ušće Šoping centra, Doma omladine i putem sajtova: www.kombankarena.com i www.eventim.rs\nTags:AarenaDragan Vujić Vujkei Marko MarkovićJovana Jelovac ČavnićKatarina BogićevićMaša i MedvedNikola Ranđelović\nE baš svašta... Otkazali izbore zbog Britni Spirs\nThe Chainsmokers konačno objavili debi album "Memories... Do Not Open"


Saznajte zašto su umetnost i nauka jednako važni u razvoju ljudskih resursa - Biznis i Finansije\nHome\tVestiEkonomija\tSaznajte zašto su umetnost i nauka jednako važni u razvoju ljudskih resursa\nCOTRUGLI Business School i Biznis i Finansije Vas pozivaju na Forum “Discover ART of HR” sa gospodinom Jon Ingham, globalnim HR konsultantom. Prisustvovanje forumu se ne plaća. Forum će biti održan u edukativnom centru COTRUGLI Business School (Višegradska 27, Beograd), 29. maja 2014. godine.\nSvi učesnici će imati prilike da saznaju malo više o najznačajnijoj HR konferenciji u JI Evropi “Art of HR”, koja će se održati 13.-16. novembra 2014. u Dubrovniku, gde će glavni govornik biti Dave Ulrich, vodeći svetski HR guru.\nZa prisustvovanje Forumu možete se prijaviti ovde a više informacija o istom možete naći na ovom linku.


Prikazivanje članaka po tagu vilmoszavarko\nSvetsko prvenstvo u kuglanju: Zavarku dva zlata i srebro\nKuglaš Vilmoš Zavarko osvojio je dve zlatne i jednu srebrnu medalju na Svetskom prvenstvu u austrijskom Ricingu, koje je završeno u nedelju.\nSvetsko prvenstvo: Zavarko najbolji igrač\nSrbija je u Sarajevu po drugi put u istoriji postala šampion sveta (prva titula osvojena je 2009. godine u nemačkom gradu Detenhajmu), dok je bečejac Vilmoš Zavarko sa 671 oborenim čunjem u proseku proglašen za najboljeg igrača prvenstva.\nDo zvanja najboljeg na planeti seniorska muška reprezentacija Srbije došla je posle silovitog preokreta u finalnom meču, u kojem su na startu gubili od severnog suseda Mađarske, a na kraju slavili sa 3.929:3.885.\n30 septembar 2011\tNaslovna\nNovi svetski rekord Vilmoša Zavarka\nSvetski rekorder u kuglanju, Bečejac Vilmoš Zavarko, reprezentativac Srbije, dvostruki šampion sveta, oborio je u prvom kolu Ekstra lige Slovačke u dresu šampiona Sporta iz Podberzove, koga trenira srpski selektor Miloš Ponjavić, 740 čunjeva u meču protiv Podbrezove B!\nPrijem u opštini za višestrukog svetskog prvaka u kuglanju: Zavarko je prvi kuglaš u svetu koji ima zlato u svakoj disciplini\nU čast višestrukog svetskog prvaka u kuglanju, Bečejca Vilmoša Zavarka predsednik opštine Vuk Radojević je 3. juna organizovao prijem u gradskoj kući.


ponedeljak, 07. maj 2018, 18:37\nNa ovogodišnjem Sarajevo biznis forumu bilo je reči o ukrupnjavanju kapitala između privrednika iz zemalja u regionu Zapadnog Balkana. Poseban akcenat stavljen je na kreiranje zajedničke strategije nastupa na trećim tržištima, kao i o načinima poslovanja koji bi otklonili konkurenost između privrednih subjekata unutar regiona.\nPredstavnici političke i biznis elite na devetom Sarajevo biznis forumu potvrdili su svoja zalaganja za kreiranje jedinstvenog ekonomskog prostora. Ovogodišnja tema samita "Jedan region - jedna ekonomija" trebalo je posebno da naglasi značaj regionalnog povezivanja i ekonomske integracije država u regionu Zapadnog Balkana. Politički lideri su ukazali na podršku privrednom sektoru, dok su predstavnici privrede još jednom potvrdili da politika mora mnogo više da uradi kako bi se dostigao zajednički cilj o ekonomskom boljitku i održivosti regiona.\nO pitanjima ekonomskog povezivanja regiona, o zaključcima sa Sarajevo biznis foruma, o najnovijim vestima iz sveta ekonomije i finansija na domaćoj i međunarodnoj sceni, o potencijalima u srpsko-bugarskim trgovinskim odnosima, kao i o najnovijim rezultatima koje pružaju Sajmovi zapošljavanja u procesu smanjenja broja nezaposlenosti za Srpsku ekonomiju govore: bivši predsednik Hrvatske Stipe Mesić, predsednica žena Evropske narodne partije Doris Pak, predsednik Privredne komore Federacije Bosne i Hercegovine Mirsad Jašarspahić, ministar za spoljnu trgovinu i ekonomske odnose BiH Mirko Šarović, državni sekretar u Ministarstvu spoljnih poslova Slovenije Iztok Mirošić, zamenik direktora Predstavništva nemačke privrede u Bosni i Hercegovini Martin Gaber, ekspert za konkurentnost Saveta za regionalnu saradnju Dragana Đurica, šef za infrastrukturu i finansije u timu za Samit Zapadnog Balkana, Služba za spoljne poslove Velike Britanije Sievan Satisan, ekspert za digitalnu ekonomiju Branislav Vujović, stručnjak za turizam Vedrana Likan, timski lider na projektu za turizam Saveta za regionalnu saradnju Snježana Derviškadić, ambasador Republike Bugarske u Srbiji Radko Vlajkov i Dobrosav Marić iz Nacionalne službe za zapošljavanje.


U osnovi, sile su rezultat međusobne interakcije čestica. Primera radi, sila gravitacije tera predmete da padnu na pod i tu ostanu. A u britanskom Savetu za nauku i tehnologiju navode da rezultati ovog istraživanja „pružaju dokaze o postojanju još jedne, subatomske vrste čestica ili nove prirodne sile”. Mada, u okviru eksperimenta pod nazivom Muon g-2, još nisu pružili nedvosmislene rezultate.\nTrenutno, šanse su 1:40.000 da je reči o statističkoj grešci, što odgovara indeksu verovatnoće od 4,1 sigme. Da bi naučnici bili sigurni da nije reč o slučajnosti već o otkriću, potrebno je da sigma iznosi bar 5.\n„Otkrili smo da interakcije čestica koje se nazivaju mioni nisu u skladu sa standardnim modelom (opšteprihvaćenom teorijom o tome kako se ponašaju čestice Univerzuuma)”, naveo je rukovodilac eksperimenta, britanski profesor Mark Lankaster. „Ovo je veoma uzbudljivo otkriće zato što postoji mogućnost da se ukaže sila za koju nauka do sada nije znala”.


Tramp u bolnici zbog korone /video, foto/ - Sputnjik Srbija\n08:51 20 Oktobar 2020\n07:03 03.10.2020 (osveženo 07:09 03.10.2020) Preuzmite kraći link\nAmerički predsednik Donald Tramp prebačen je u bolnicu zbog virusa korona, potvrdila je Bela kuća.\nKako je saopšteno iz Bele kuće, Tramp će u bolnici „Volter Rid" ostati nekoliko dana.\n„Predsednik je dobrog duha, ima blage simptome i radio je celog dana. Iz razloga predostrožnosti, i na preporuku lekara i medicinskih stručnjaka, predsednik će raditi iz predsedničkog kabineta u bolnici „Volter Rid“. Predsednik se zahvaljuje na podršci koju je dobio i za sebe i za prvu damu“, saopšteno je iz Bele kuće.\nAmerički predsednik Donald Tramp odlazi iz Bele kuće u bolnicu\nAmerički predsednik je helikopterom prebačen iz Bele kuće u bolnicu,\nKako su javili američki mediji, Tramp je sporim hodom došao od Bele kuće do helikoptera i nije razgovarao sa prisutnim reporterima.\nTramp je predsedničkim helikopterom prebačen do bolnice u predgrađu Vašingtona\nKako su preneli američki mediji, pozivajući se na nezvanične izvore, Tramp je tokom dana pre odlaska u bolnicu imao temperaturu. Prema njihovim navodima, u bolnicu je prebačen kako bi lekari mogli odmah da reaguju u slučaju da mu se stanje pogorša.\nBela kuća je saopštila da predsednička ovlašćenja neće biti preneta na potpredsednika Majka Pensa i da će Tramp nastaviti da radi iako je hospitalizovan.\nTramp je na svom Tviter nalogu objavio i video u kojem govori o hospitalizaciji. On je naveo da ide u bolnicu, iako se oseća dobro, baš kao i prva dama Melanija Tramp.\nRanije je Trampov lekar dr Šon Konli rekao kako se predsednik SAD oseća „umorno, ali je dobro raspoložen“ i uzima terapiju za virus korona.\nKako prenosi agencija Rojters, Konli je izjavio da je predsedniku prepisana terapija regeneronom, koktelom poliklonalnih antitela u kojem se nalaze i cink, vitamini...


Raspored - Radio Slobodna Evropa, Ponedjeljak/ponedeljak 7 mart/ožujak 2011\nsri/sre 2. mar/ožu čet 3. mar/ožu pet 4. mar/ožu sub 5. mar/ožu ned 6. mar/ožu pon 7. mar/ožu uto 8. mar/ožu sri/sre 9. mar/ožu čet 10. mar/ožu pet 11. mar/ožu sub 12. mar/ožu\nU ovoj emisiji možete čuti: - Vlada Srbije će imati 21 člana i 17 mininistarstava. Premijer Cvetković biće i ministar finansija. Da li je rekonstrukcija vlade demagogija za RSE govori Miroslav Prokopijević iz Centra za slobodno tržište. - Šta pokazuje odbijanje mitropolita SPC Amfilohija da se po preporuci poverenice za zaštitu ravnopravnosti izvini gej populaciji. - U onome što liči na građanski rat u Libiji snage lojalne Gadafiju i naoružana opozicija kontradiktorne su u tvrdnjama oko kontrole nad strateškim gradovima. -Nakon što je bivši hrvatski predsednik Stjepan Mesić prihvatio ulogu u novoj komediji Filipa Šovagovića "Visoka modna napetost", čije snimanje počinje uskoro za RSE govori Filip Šovagović.\nU ovoj emisiji možete čuti: - Zašto Akcija za ljudska prava traži ocjenu ustavnosti dijela Zakona o popisu stanovništva? - Hoće li pod pritiskom ispunjavanje obaveza iz preporuka Evropske komisije doći do transparentijeg finansiranje političkih partija i izbornih kampanja u Crnoj Gori? - Šta su mladi iz Srbije i Kosova govorili na konferenciji o dijalogu i njihovoj budućnosti bez mržnje i predrasuda, održanoj u Budvi?\nU emisiji možete čuti: -Analiziramo efekte rekonstrukcije vlade. Čućete šta kažu građani. -Srbija počela primenu sankcija Belorusiji, usvojenih 31. januara u Briselu. Kašnjenje ili nesnalaženje? -Povodom hapšenja generala Jovana Divjaka istražujemo zašto, posle neuspelih slučajeva hapšenja Ejupa Ganića i Tihomira Purde, Srbija insistira na optužnicama za ratne zločine protiv građana susednih država. -Proveravali smo i šta kažu u buregdžinicama povodom najave uvođenja evropskih standarda u pravljenju bureka.\nU emisiji za BiH posebnu pažnju posvećujemo novim detaljima u slučaju hapšenja generala Divjaka, te perspektivama za formiranje vlasti na osnovu izbornih rezultata. Isto tako, govorimo o položaju žena, a pred sutrašnji praznik, te o poblemima naših policajaca


Uz višegodišnji snažan rast poslovnog turizma u gradu Zagrebu već određeni niz godina postoji potreba za gradnjom modernog kongresnog centra koji bi omogućio gradu Zagrebu da postane domaćin velikih skupova. Procjenjuje se da poslovna putovanja imaju udio u ukupnim međunarodnim putovanjima oko 15% te se s toga gradu Zagrebu nameće logična potreba daljnjeg razvoja u ovom smjeru kako bi postao poželjna destinacija poslovnog turizma. Poslovni turizam (MICE) obuhvaća 4 segmenta: sastanke odnosno skupove, insentiv, konferencije i kongrese te izložbe i sajmove. Trenutni kongresni kapaciteti koji se većinom sastoje od prostora u hotelima, Zagrebačkog Velesajma, Koncertne dvorane Vatroslav Lisinski i Arene Zagreb što ne odgovara percipiranim potrebama grada za održavanje zahtjevnijih poslovnih i turističkih okupljanja. Izgradnjom adekvatnog kongresnog centra Zagreb bi doradio svoj turistički imidž, dopunio svoju ponudu, te dobio mjesto na kojem će se nizom manifestacija i događanja moći prezentirati svijetu. Pored toga, takav centar bi trebao imati i višenamjensku, odnosno, polivaletnu funkciju kako bi se u kontekstu manje potražnje za kongresima, mogao koristiti i za druge svrhe.\nIz navedenih razloga proizašla je potreba za detaljnijim istraživanjem mogućnosti uspostave kongresnog centra u Zagrebu s turističkog, prostornog i prometnog aspekta. Provedbom sveobuhvatnog istraživanja turističkih, prostornih i prometnih aspekata između dvije potencijalne lokacije kongresnog centra, te provedbom višekriterijskog vrednovanja i rangiranja temeljem ekspertno utvrđenih i ocijenjenih kriterija predložena je povoljnija lokacija.


20. Oktobar 2019.11:26\nZabrinut sam zbog potencijalne eskalacije sukoba u regionu, ali radimo da do toga ne dođe, istakao je predsjednik Srbije Aleksandar Vučić.\n"Јa sam uvijek zabrinut i radimo sve da ne dođe do destabilizacije u reigonu. I ova novosadska inicijativa sa Albanijom i Sjevernom Makedonijom je za nas mnogo važna, jer je to takođe i mirovna i politička inicijativa, ali i ekonomski važna za nas", rekao je Vučić gostujući na Prvoj.\nKaže da se naoružavaju i Bugarska, Rumunija, Mađarska, Hrvatska i druge manje zemlje u skladu sa svojim mogućnostima.\n"Vidimo ko sa strane naoružava i Albance na KiM i koje helikoptere trži Crna Gora i sve to pratimo", rekao je predsjednik Srbije.\n"Morate da razmišljate o radarsko - elektronskoj borbi i ometanju, sada sve radi na drugom nivou. Zašto se svi naoružavaju u svijetu - više nema jednog policajca u svijetu, a ima mnogo igraca", rekao je Vučić i podsjetio na izreku bolje biti godzila nego bambi.\nKazao je da je ranije bila jedna godzila, dok ih sada ima mnogo više u različitim dijelovima svijeta i da su pored SAD, Kine i Rusije, tu i Indija, Turska, afričke zemlje, Јapan, Indokina...\n"Svi brinu o sebi i znaju da više nema jedinstva, kao što ga je bilo kada je 19 zemalja napalo Srbiju i svi gledaju kako da se zaštite. Da li će to biti izvor sukoba u budućnosti... Ne smijemo da budemo slabi, jer će uvijek neko naći "lajbnicov razlog" ako smo lak plijen. Ne smijemeo da budemo bambi i zato se ekonomski slažimo", naglasio je Vučić.\nVratili smo kosovsko pitanje na velika vrata\n"Niko nam nikada nije nudio razgraničenje, na žalost, jer je za njih Kosovo cjelovito i nezavisno od Srbije", rekao je Vučić, dodavši da se svi u regionu naoružavaju, a da Srbija danas mnogo novca izdvaja za vojsku.\nPredsjednik Srbije je istakao i da su "Albance pogodile dvije infekcije".\n"To što je Srpska lista osvojila toliki broj glasova na Kosovu i Metohiji, to je toliko infektivno djelovalo na njih. A druga infekcija odnosi se na njihove računice da li da ubace i Pacolijevu stranku", rekao je Vučić.\n- Toliko je grad lepši, toliko ima lepših fasada, a od one močvare imamo sad Beograd na vodi - istakao je predsjednik Srbije.\n"Želimo da i Srpska bude dio investicionog talasa u kojem se nalazi Srbija"\nDjeda koji je zaklao ženu u Varvarinu bio psihički nestabilan: Ljekari rekli da "može svakom da naudi"\n"Sigurno ih ima više"\nU Srbiji do sada osam slučajeva zaraze delta sojem virusa korona\nČeka se satima\nKilometarske kolone na Gradini


Grad Vranje ponovo u vrhu po transparentnosti\nTransparentnost Srbija (TS), uz podršku američke agencije za međunarodni razvoj (USAID) predstavila je istraživanje Indeksa lokalne transparentnosti (LTI), koje se od 2015. sprovodi svake druge godine.\nPrema konačnom rangiranju, Grad Vranje ima indeks transparentnosti 60 i deli 7. mesto od ukupno 145 gradova i opština. Ovo je najveće istraživanje jedinica lokalne samouprave u oblasti transparentnosti do sada, jer su po prvi put ocenjene i gradske opštine, njih 25, ali na kraju nisu rangirane. “LTI 2019 pokazuje da predani službenici mogu imati uticaj, pa tako i doprineti da se značajno poboljša transparentnost lokalne uprave. Međutim, reč je o pojedinačnim akcijama, iza kojih ne stoji šira državna, nacionalna politika ili program, što bi osiguralo da reforme u pravcu transparentnosti u lokalnim samoupravama budu održive i trajne”, stoji u nalazu Transparentnosti Srbija.\nRezultat Grada Vranja je iznad proseka koji 2019. godine iznosi 40 i ovo je, uzimajući u obzir obuhvat lokalnih samouprava, najbolji rezultat Grada Vranja po ovoj metodologiji do sada. Na istoj listi, Grad Beograd nalazi se na 118, Niš na 106, a Novi Sad na 52. mestu. Najbolje plasirana je opština Plandište, dok drugo mesto dele opština Paraćin i grad Novi Pazar.